ئەحمەد 03/01/2021 - 12:09 هەواڵ/ئۆتۆمبێل\nچـــــــۆن بە دروستی ئۆتۆمبێلی گێـــڕ ئۆتۆمـــــاتیـــــــــــك بەکاربهێنین.\nلێخوڕینی ئۆتۆمبیلی گێڕ ئۆتۆماتیك زۆر ئاسانه و شۆفێر ماندوو ناكات، به‌ڵام بۆ ئه‌وه‌ی ئۆتۆمبێله‌كه‌ت بۆ ماوه‌یه‌كی زیاتر پارێزراو بێت پێویسته ره‌چاوی ئه‌م خاڵانه بكه‌یت :\n1. ته‌نها ئیستۆپ واتە برێك , به‌كاربهێنه بۆ وه‌ستانه‌وه‌ی ئۆتۆمبێلەکەت ، نه‌كەیت بە گێڕ گۆڕین یان راكێشانی هاند برێك خێرایی ئوتومبێلەکەت کەم بکەیتەوە ، ڕاستە بانصەکانی پێشەوەت کەمتر سەرف دەبێت ئەگەر بەگێڕ خێراییت کەم بکەیتەوە بەڵام گێڕەکەت زەرەر دەهێنێت ، وە هەند برێکیش کێشەی وەرگەڕان و سوڕانەوەی سەیارەت توش دەکات وبانصی دواوە زووتر دەفەوتێ ، بۆیە ئيستۆپ گرتن زۆر سەلامەت ترە بۆ کەمکردنەوەی خێرایی\n2. له‌كاتی وه‌ستاندا، هاند برێك راكێشه به‌ڵام زۆر توندی مه‌كه ، كه له‌كاتی گه‌ڕانه‌وه‌یدا ناخۆش به‌ده‌سته‌وه بێت.\n3. له‌كاتی وه‌ستانی كاتیدا ، گێڕ بخه‌رە سه‌ر “N” و برێك راكێشه ، نه‌ك ئیستۆپ بكه‌یت یان له‌سه‌ر “D” بیهێڵیته‌وه.\n4. وریابه، تا ئۆتۆمبێل به‌ته‌واوی نه‌وه‌ستێ، گێڕ مه‌گۆڕه بۆ “P” چونكه زه‌ره‌ری گه‌وره‌ت لێده‌دات.\n5. پێویسته بیری گۆڕینی رۆن و هایدرۆلیكی گێڕت هه‌بێ، پێویسته 50هه‌زار كم زیاتر له‌سه‌ری نه‌ڕۆیت و زوو فه‌حسی بكه‌یت نه‌كا كه‌م بكات.\n6. نه‌كه‌ی هه‌ر گیز ئه‌و هه‌ڵه‌یه بكه‌یت كه به‌ده‌م رۆیشتنه‌وه گێڕی “D” بگۆڕی بۆ “R” چونكه ئه‌وه ته‌مه‌نی گێڕه‌كه‌ت كورت ده‌كاته‌وه.\n7. ئه‌گه‌ر خێرایی ئۆتۆمبێله‌كه‌ت له 20 كم زیاتره، هه‌رگیز بیر له‌وه مه‌كه‌ره‌وه كه گێڕه‌كه‌ی له “N” ه‌وه بگۆڕێ بۆ “D” یان به پێچه‌وانه‌وه، چونكه ورده ورده گێڕه‌كه‌ت خراپ ده‌كات.\n8. كاتێ گێڕی ئۆتۆمبێله‌كه‌ت له‌سه‌ر “N” ە پێ به سلێكته‌ری به‌نزیندا مه‌نێ و پاشان له‌پڕ بیده‌یته “D” بۆ ئه‌وه‌ی ئۆتۆمبێله‌كه به‌خێرایی ده‌ست بكات به‌جوڵه، چونكه ئه‌وه زۆر خراپه، هه‌م بۆ گێڕ هه‌میش بۆ مه‌كینه.\n9. كارێكی باش ناكه‌یت ئه‌گه‌ر ئۆتۆمبیله‌كه‌ت بۆ 10 چركه زیاتر راگرت و گێڕه‌كه‌ی له‌سه‌ر “D” بێت ، بەڵکوو باشتره بیده‌یته گێڕی و “N” هاند برێك راكێشیت.\n10. واز له‌و خووه بێنه كه هه‌ر ئۆتۆمبێله‌كه‌ت وه‌ستاند خێرا گێڕه‌كه بده‌یته “P” به‌تایبه‌تی له‌كاتی وه‌ستان له ترافیك لایتدا.


بەوێنە؛ چیای ئەزمڕ و گۆیژە ئاگربڕ دەكرێن – تۆڕی میدیایی خەڵک\nبەوێنە؛ چیای ئەزمڕ و گۆیژە ئاگربڕ دەكرێن\n2020/05/13 - 3:13 PM\nقائیمقامی سلێمانی ڕایدەگەیەنێت، بەر لە هاتنی وەرزی هاوین و گەرما ئاگربڕ لە نیوان دارەكانی چیای ئەزمڕ و گۆیژە دروست دەكەین و لە ئەگەری سووتان دەیپارێزن و دەشڵێت: “هەر كەسێك هۆكاربێت بۆ كەوتنەوەی ئاگر ڕووبەڕووی سزای یاسایی دەكرێتەوە” .\nئەمڕۆ چوار شەممە (13 ئایاری 2020) لە دیوانی قائیمقامیەتی سلێمانی بەسەرپەرشتی ئاوات محەمەد، قائیمقامی سلێمانی و ئامادەبونی نوێنەران و بەرپرسانی فەرمانگە پەیەندیدارەكان كۆبوونەوەیەك ئەنجام درا بۆگرتنەبەری ڕێوشوێنی پێویست بۆ پاراستنی داراستان و پوش و پاوانی “چیای ئەزمڕ و گۆیژە” لە ئەگەری ئاگركەوتنەوە و سوتان.\nقائمقامی سلێمانی ڕایگەیاند، بەر لە هاتنی وەرزی هاوین و گەرما، ئاگربڕ لە نیوان دارەكانی چیای ئەزمڕ و گۆیژە دروست دەكەین و لە ئەگەری سووتان دەیپارێزن، لەئێستاوە بەدانانی بەرنامەی تۆكمە بۆ پاراستنی”چیای ئەزمڕ و گۆیژە” لە مەترسی سووتان دادەنیێن و هەموو فەرمانگە پەیوەندیدارەكانیشی ڕاسپیارد لەم ڕووەوە هەنگاوی پێویستی پێشوەختە و بەر لە هاتنی وەرزی هاوین و گەرما ئامادە بكەن.\nوتیشی، “لە نزیكترین كاتدا تیمەكان دەستبەكاردەبن و لەسەرەتاش ئاگربڕ لە چیای ئەزمڕ و گۆیژە دروست دەكرێت”.\nقائیمقامی سلێمانی لەئەگەری ئاگركردنەوەی بەئەنقەست هۆشیاری دەدات و ئاماژەی بۆ ئەوەكرد، هەر كەسێك هۆكاربێت بۆ كەوتنەوەی ئاگر ڕووبەڕووی سزای یاسایی دەكرێتەوە .\nبۆ كەمكردنەوەی ئەو مەترسیتانەی، كە ساڵانە لەسەر چیای ئەزمڕ و گۆیژە دروست دەبێت تیمێكی پۆلیسی دارستان و بنكەیەكی ئاگركوژینەوە لەسەر چیایی ئەزمڕ و گۆیژە جێگیر دەكرێت، كە ئەركیان پارێزگاری كردن دەبێت لە چیاكە و ڕێگری كردن لە مەترسی ئاگر كەوتنەوە، هەروەها تیمەكانی بەرگری شارستانی سلێمانیش لە حاڵەتی ئامادەیی تەواودا دەبن بۆ پاراستنی چیاكە .\nقائیمقامی سلێمانی داوا لەڕاگەیاندنەكان دەكات، ڕۆڵی زیاتریان هەبێت لەهۆشاركردنەوەی هاووڵاتیان لەپاراستنی دارستان و پوش و پاوانی چیاكانی كوردستان تا بەهەموومان پارێزگاری لەو سروشتی وڵاتەكەمان بكەین.\nئاگربڕچیایی ئەزمڕ و گۆیژەقائیمقامی سلێمانی\nنێچیرڤان بارزانی: هەرێم پشتیوانی حكومەتەكەی كازمی دەكات\nنوێترین زانیاری لەسەر دۆخی تەندروستی پۆلیسە بریندارەكانی گەڕەكی بەختیاری\nقائیمقامی سلێمانی: دۆخی تەندروستی سلێمانی لە دۆخێكی سەقامگیردایە\nوێنە؛ كەمپینی سەوزكردنی چیای گۆیژە و ئەزمەڕ بەردەوامە\nقائیمقامی سلێمانی تووشی كۆرۆنا بوو\n“هەنگاوی یەكەم بۆ ڕێگریكردن لە بڵاوبوونەوەی زیاتری كۆرۆنا هۆشیاری خەڵك و خۆپارێزییە”\nقائیمقامی سلێمانی: دۆخەكە پێویستی بە خۆپارێزی و تاك پارێزی هەیە\nژیاندۆستی46 خولەک پێش ئێستا


داهێنانی یەکێتی ئەوروپا و UNDP بۆ پەرەپێدانی پێگەی دەستپێشخەری عێراق لەسەر لوتکەی باشی کۆمەڵایەتیی نەخشەی جیهان لەگەڵ شەش کۆبونەوەی گەنجاندا | UNDP in Iraq\nداهێنانی یەکێتی ئەوروپا و UNDP بۆ پەرەپێدانی پێگەی دەستپێشخەری عێراق لەسەر لوتکەی باشی کۆمەڵایەتیی نەخشەی جیهان لەگەڵ شەش کۆبونەوەی گەنجاندا\nSun Oct 09 00:00:00 EDT 2016\nبەغداد- پێگەی لوتکەی باشی کۆمەڵایەتی عێراق لەسەر نەخشەی جیهانی و بەرەوپێشبردنی داهێنان و کارسازی بۆ ئامانجەکانی پەرەپێدانی بەردەوام (SDGs)داهێنانی EU/UNDP بۆ دەستپێشخەری پەرەپێدان لەسایەی بەرنامەی پەرەپێدانی ناوچە نەوخۆییەکان (LADP) شەش کۆبەنەوەی داهێنانی لە بەغداد، هەولێر ، کەرکوک، بەسڕە و دیوانیە بەستوە لەماوەی ٩ ی ئەیلول بۆ ٨ی تشرینی یەکەمی ٢٠١٦.\nلوتکەی باشی کۆمەڵایەتی کۆنفرانسێکی دوو ڕۆژەیە کە ساڵانە لە کاتی هەفتەی کۆبونەوەی گشتی نەتەوەیەکگرتووەکان لە نیوێۆرک بۆ هەڵسەنگاندنی کاریگەری تەکنەلۆجیا و ڕاگەیاندنی نوێ لەسەر دەستپێشخەری باشی کۆمەڵایەتی لەسەرتاسەری جیهاندا دەبەسترێت. عێراق لەنێوان ١٠٠ ووڵاتی بەشداربوودا بوو.\nبالیۆزی یەکێتی ئەوروپا لە عێراق ، پاتریک سایمۆنێت ووتی :" داهێنانی EU/UNDP بۆ دەستپێشخەری پەرەپێدان لەسایەی بەرنامەی پەرەپێدانی ناوچە ناوخۆییەکان بۆ بەرزکردنەوەی توانای گەنجانە لە عێراقدا، وە کۆبونەوەی لەم جۆرە هەل بۆ گەنجانی عێراقی دەبەخشێت بۆ ئەوەی داهێنەر بن و لەگەڵ پەرەپێدانی جیهانیدا بڕۆن".\nبەڕێوەبەری نیشتەجێی UNDP لە عێراق، سوڵتان حاجییف دووپاتیکردوەوە :" ئەم کۆبونەوانە هەلی زۆر گرنگن بۆ پاڵپشتی هەوڵەکانی حکومەتی عێراقی بۆ خستنەگەڕی توانای گەنجان و بەهێزکردن و تواناپێدانیان بۆ ئەوەی باشتر ئامادەبکرێن بۆ بەشداریکردن لە کۆمەڵگەکەیاندا لەڕێگەی بەکارهێنانی تەکنەلۆجیای پێشکەوتوو".\nنزیکەی ٥٠٠ گەنجی ( ١٦ بۆ ٣٩ ساڵ ) لەسەرجەم پارێزگاکانەوە ، کە %٣٠یان مێینە بوون ئامادەی شەش کۆبونەوە بوون و زانیاریان درایە لەسەر دەستپێشخەری و چەمکە گرنگەکانی و باشی کۆمەڵایەتی لەڕێگەی داهێنان و ئامانجە بەردەوامەکانی پەرەپێداندا . هەروەها ئەوەی دەستنیشانکرد لە کوێدا UNDP دەستپێشخەری کردووە، وەک بەرنامەی سەرکردایەتی گەنجان (YLP II). بەشداربووان بەشداربوون لەو چالاکیەکاندا بۆ هاوکاری دەسنیشانکردنی پێداویستیەکانیان بۆ پەرەپێدانی بەرنامەی بنیادنانی توانا کە بە تایبەتی بۆ ئەوە دروستکراوە.\nئیسراء ن. عبدالله ی ٢٤ ساڵ لە هەولێرەوە وتی : " هەریەکێک لە چالاکیەکان چێژبەخش و دەوڵەمەند بوون. من و تیمەکەم بیرمانکردەوە بۆ دۆزینەوەی چارەسەری داهێنەرانە بۆ ئەو ئاستەنگیانەی ڕوبەڕووی کۆمەڵگاکەمان دەبێتەوە. هەروەها فێری گرنگیی داهێنان بوون بۆ دروستکردنی گۆڕانی ڕاستەقینە و بەدەستهێنانی باشی کۆمەڵایەتی".\nتیمێکی ٣٣ گەنجی خۆبەخشی زۆرباش ڕاهێنراو بەم دواییانە ئامادەکراون بۆ بۆنەیەکی ڕاهێنان لە مانگی تشرینی دووەمی ٢٠١٦ کە ئامانجی پەرەپێدانی بیرۆکەی گەنجانی بەشداربووە وە کردنیان بە پرۆژە، بەکارهێنانی ڕێساکانی بیرکردنەوەی نەخشەسازی و کار دەستپێکردنی لاواز (Design Thinking and Lean Startup). چاوەڕوان دەکرێت ٢٠٠ گەنج لە کۆی ٢٠٠٠ داواکار بەشداربن.\nڕاهێنەری خۆبەخش عەلەق خالدی ٢١ ساڵ ووتی: "ئێمە پێداچوونەوەی بابەتەکان دەکەین بەمەبەستی پەرەپێدانی ئەجێندای ڕا‌هێنان. لەکاتێکدا پرۆژەکە ڕێگەی گەنج بۆ گەنج پەیڕەودەکات. ڕینمایی بۆ هاوتەمەنەکانمان دابین دەکەین بۆ پەرەپێدانی بیرۆکەکانیان". لەبەرامبەردا ، خوبەخشی بەڵگەنامە تۆمارکردن، ڕانیا سەباحی ٢٣ ساڵ ڕونیکردەوە : " ئێمە پەرە بە پلانێک دەدەین بۆ تۆمارکردنی بۆنە گرنگەکان لە ڕێگەی وێنە و ڤیدیۆ و تۆمارکردنی وێنەییەوە و بۆ ڕەنگدانەوەی کارەکانیان لە تۆڕە کۆمەڵایەتیەکاندا. ئەمە هانی گەنجانی تر دەدات کە بەشداربن لەگەڵماندا".\nسارا ا. حەسەنی ٢٨ ساڵ لە کەربەلاوە وتی : " چاوەڕێی فێربوونی چۆنیەتی ڕێکخستنی ئەولەویاتەکانمەوە ڕێنمایی بکرێم بەرەو ڕێگەی گونجاو بەمەبەستی هاوکاری جێبەجێکردنی پرۆژەکەم".\nداهێنانی دەستپێشخەری پەرەپێدان هەوڵدەدات کە گەنجانی بەشداربوو ببەستێتەوە لەگەڵ پرۆژە و دەستپێشخەریەکانی تر وەک YLP II و بەرنامەی ڕاهێنانی لاوانی سەرکردە و کارساز کە لەلایەن دامەزراوەی نەتەوەیەکگرتووەکان بۆ لێکۆڵینەوە و ڕا‌هێنان(UNITAR) لە یابان ڕابەریکرا".\nبەشداربووانی ئەو بۆنانەی پەیوەستدارن کە لە ناوەوە و دەرەوەی عێراق دەکرێن هاندەدرێن بۆ پەرەپیدانی پرۆژەی تایبەت بە خۆیان و تاقیکردنەوەیان و پێشکەشکردنیان لە مۆنتەدای داهێنەرانەی دووەم بۆ پەرەپێداندا کە پێشبینی دەکرێت لە چارەکی یەکەمی ٢٠١٧ دا ببەسترێت. مونتەداکە کەرتی تایبەت و وەبەرهێنەران و بەخشەران و ڕێکخراوە حکومی و ناحکومییەکان کۆدەکاتەوە بەمەبەستی بینادنانی هاوبەشی بەرهەمهێنەرانەوە بۆ جێبەجێکردنی ئەو پرۆژانە.\nزافر حەسەن ، شیکەرەوەی بەرنامە


دەست بەسەر زیاتر لە سێ تەن خورمای کرماویدا دەگیرێت\nهەواڵ / ئابوری :: 16/01/2019 :: 255 جار بینراوە\nتاگ :: روداو و تاوان كشتوكاڵ و ئاو و خۆراک بازرگانی\nبه‌هۆی به‌سه‌رچونی ماوه‌كه‌یه‌وه، لیژنه هاوبه‌شه‌كانی قایمقامیه‌تی سلێمانی ده‌ست به‌سه‌ر بڕێكی زۆر خورمادا ده‌گرن كه خاوه‌نه‌كه‌ی به‌نیازبووه له‌بازاڕه‌كانی شاری سلێمانی ساخیبكاته‌وه.\nبه‌پێى راگه‌یه‌نراوێكى لیژنه هاوبه‌شه‌كانى قایمقامیه‌تى سلێمانى كه ئه‌مڕۆ چوارشه‌ممه 16ى كانوونى دووه‌م بڵاوكراوه‌ته‌وه و تیایدا هاتووه: له‌لایه‌ن لیژنه‌ی سێ-ی سه‌ر به‌لیژنه هاوبه‌شه‌كانی قایمقامیه‌ته‌وه له‌عه‌لوه‌ی شاری سلێمانی ده‌ستبه‌سه‌ر زیاتر له سێ تەن خورمای كرماوی و ماوه به‌سه‌رچودا گیراوه، كه خاوه‌نه‌كه‌ی به ده‌ستكاریكردنی لێبڵه‌كانی نیازی فرۆشتنی بووه.\nله راگه‌یه‌نراوه‌كه‌دا ئه‌وه‌ش هاتووه "خورما ده‌ست به‌سه‌رداگیراوه‌كه سێ تەن و 300 كیلۆگرامه و له‌جۆره‌كانی (دجله و الامیر)ه كه خاوه‌نه‌كه‌ی به‌نیازی ساخكردنه‌وه‌ی بووه له بازاڕه‌كانی شاری سلێمانی، ده‌ستكاری لیبڵه‌كانی كردوه و ماوه‌ی به‌سه‌رچونه‌كه‌ی به دانانی له‌زگه‌یه‌كی تر درێژكردووەته‌وه".\nراگه‌یه‌تراوه‌كه ئاماژه‌ى بۆ ئه‌وه‌شكردوه: به‌فه‌رمانی قایمقامی سلێمانی و له‌لایه‌ن لیژنه‌ی له‌ناوبردنه‌وه ته‌واوی خورماكه له‌ناوبراوه و خاوه‌نه‌كه‌شی رووبه‌رووی رێكاری یاسایی ده‌كرێته‌وه.\nبه‌پێی رێنمایه‌كانی وه‌زاره‌تی بازرگانی عێراق، پێویسته كاڵاوشمه‌كه‌كان لیبڵی به‌سه‌ره‌وه بێت و ته‌واوی زانیارییه‌كانی تێدا خرابێته‌ڕوو، ده‌ستكاریكردنی لێبڵ یاخود شاردنه‌وه و شێواندنی زانیاری، به‌فێڵێ بازرگانی هه‌ژمار ده‌كرێت و یاسا سزای بۆ ئه‌وجۆره كه‌سانه داناوه.


CHRA.TV - بابان کەرکوکیبه فه‌رمی له لایه‌ن کۆمیسیۆنی شاعیران و پارێزگاری شاری ئوترێخت لە هۆڵەندا بە شاعیری ئەو شارە دەستنیشانکرا\nئامادەبووانى ئێستا 86 میوان\nبابان کەرکوکیبه فه‌رمی له لایه‌ن کۆمیسیۆنی شاعیران و پارێزگاری شاری ئوترێخت لە هۆڵەندا بە شاعیری ئەو شارە دەستنیشانکرا\nبڵاوكراوەتەوە لە یەک شەممە, 15 ئازار 2015 08:44\nنوسراوە لە لایەن سەردار فەتاح ئەمین\nبابان که‌رکوکی به فه‌رمی له لایه‌ن کۆمیسیونی شاعیران و پارێزگا‌ری شاری ئوترێخت هه‌ڵبژێردرا به یه‌که‌مین شاعیری شاری ئوترێخت له هۆڵەندا.\nهه‌موو ساڵێک له هۆڵەندا پێشبرکێی شاعیری شارەوانی شاره‌کان ده‌کرێت. خۆش به‌ختانه ئه‌م ساڵ له به‌ر چه‌ندین هۆکاری گرنگ و بابەتی، بابان که‌رکوکی هه‌ڵبژێردرا به یه‌که‌مین شاعیری شاری ئوترێخت له هۆڵەندا. یه‌کێک له‌و هۆیانه بڵاو کردنه‌وه‌ی پێنچ دیوانی شیعری به زمانی هۆڵه‌ندی و به‌شداری کردنی له چه‌ندین ڤیستڤاڵی شیعری و به‌ده‌ست هێنانی خه‌ڵاتی شیعری. بابان که‌رکوکی ئه‌ڵێت ئه‌مه‌وێت بایه‌خێکی تایبه‌تی بده‌مه پێشمه‌رگه قاره‌مانه‌کانمان، که چۆن له به‌ره‌ی جه‌نگدا به روح و گیانیان به‌رگری له خاک و نیشتیمانی کوردستان ئه‌که‌ن. هه‌روها دەنگ و ره‌نگی ئه‌دبیات و فه‌رهه‌نگی کوردی بگه‌یه‌نمه ئەوروپا ئه‌م دوو خاڵه زۆر گرنگه بۆ من. هه‌روها له‌م ماوه‌یه‌دا چه‌ندین پلانی شیعریم ئاماده‌کردووه بۆ شاره‌که. هه‌روها له‌م ده‌رفه‌ته‌دا ئه‌مه‌وێت بایه‌خێکی تایبه‌تی بده‌م به ئاشنا کردنی ئه‌ده‌بیاتی کوردی له ڕێگای ئاما‌ده‌کردنی کۆڕ و ڤیسڤاڵی شیعری، تیایدا باسی ئازار و مەینەتیەکان و ئازادی کوردستان بکه‌م. هه‌روها به‌رده‌وام کار ئه‌که‌م بۆ دروستکردنی پردێکی شیعری له نێوان شاعیرانی هۆڵه‌ندا و کوردستان. شاعیرانی هۆڵه‌ندی بانگهێشی ڤیستیڤاڵی شیعر بکه‌م بۆ کوردستان و شاعیرانی کوردستان بانگهێشی ڤیستیڤاڵی شیعر بکه‌م بۆ هۆڵه‌ندا.\nلە پرسیاریکی دیکەماندا بۆ بابان کەرکوکی، کە ڕۆڵی یه‌که‌مین شاعیری شار بە مانای چی دێت….؟ لە وەڵامدا بەڕێزیزیان ئاماژەی بەڕێکخستنی چه‌ندین ڤیستیڤاڵی شیعری بۆ شاعیرانی پڕۆڤێشنه‌ڵی شاره‌که - ڕێکخستنی پلات فۆرمێکی شیعری بۆ شاعیره گه‌نجه‌کان– وانە پێدان و ڕێکخستنی ورک شۆپی شیعر بۆ قوتابخانه‌کان - خوینده‌وه‌ی شیعر له کتێبخانه‌کانی شاره‌که - به‌ڕێوبه‌رایه‌تی چالاکی شیعر - ڕێکخستنی پێشبرکێ شیعر -\nبۆ زانیاری زیاتر بابان که‌رکوکی شاعیرێکی خەڵکی باشوری کوردستانە، تا ئێستا پێنچ دیوانی به‌زمانی هۆڵه‌ندی بڵاو کردۆته‌وه. دیوانی یه‌که‌می ( تیشکی به‌هار ساڵی۲۰۰۲ )، دیوانی دووهه‌م ( به‌ره‌و ئارارات ساڵی ۲۰۰٦) دیوانی سێهه‌م ( له دووره‌وه ساڵی ۲۰۰۹) دیوانی چوارهه‌م (هه‌رێم ساڵی ۲۰۱۱)، دیوانی پێنجه‌م(تیشکی نادیار ساڵی ۲۰۱۳) له‌ساڵی ۲۰۱۱ بابان که‌رکوکی له‌لایه‌ن شاره‌وانی (ئوترێخت)ه‌وه له‌هۆڵه‌ندا (خه‌ڵاتی کڕۆنه‌ستی پیندیا) پێ به‌خشرا، ئه‌و خه‌ڵاته دوو ساڵ جارێک پێشکه‌ش به نوسه‌ران و شاعیرانی لێهاتوو ئه‌کرێت. لیژنه‌ی خه‌ڵاتەکه له‌سه‌ر کاره‌کانی شاعیر گووتیان ئێمه ئه‌م خه‌ڵاته پێشکه‌ش به‌م شاعیره ئه‌که‌ین، له‌به‌ر ئه‌وه‌ی له شیعره‌کانیدا، پابه‌ندبوونی سیاسی تێدایه و فۆڕمێکی شعریی نوێی خوڵقاندووه، باسی ئازاری وڵاته‌که‌ی و مرۆڤایه‌تی ئه‌کات.\nشایانی باسە ئەوە دووەمین جارە، شاعیرانی کورد بەختیان یارئەبێت و ئەبنە شاعیری ساڵی شارە گەورەکانی هۆڵەندە، ساڵی ٢٠٠٧ یش ئیبراهیم سەلمان، شاعیر و ڕۆمانوس و فلیمسازی ناسراوی کورد، کە ئێستا بەرهەمەکانی بە زمانی هۆڵەندی ئەنوسێ، بوو بە شاعیری ساڵ لە شارەوانی باکوڕی شاری ئەمستردام.


هاورييان جاتى مه كؤى زيرين كرايه وه (په‌ڕه 1) - ناســـاندنی ماڵــــپه ر REKLAM - ¨°o.O (مــه‌كــۆی زێــریــن) O.o°¨\nهاورييان جاتى مه كؤى زيرين كرايه وه (په‌ڕه‌ی 1 له 2)\n¨°o.O (مــه‌كــۆی زێــریــن) O.o°¨ » ناســـاندنی ماڵــــپه ر REKLAM » هاورييان جاتى مه كؤى زيرين كرايه وه په‌ڕه 1 2 داهاتوو\nRSS ی بابه‌ت په‌یام [ 1 بۆ 25 له 27 ]\n1 بابه‌ته‌كانی Barham Eng 2012-04-26 20:06:37 Share\nبابه‌ت: هاورييان جاتى مه كؤى زيرين كرايه وه\nسلاو هاورێیانئه م چاته مان كردووه ته وه بۆ ئه‌ندامه خۆشه‌ویسته‌كان بۆ زیاتر ئاشنا بوون به‌یه‌ك و به‌سه‌ر بردنی كاتێكی خۆش تايبه ت به مه كۆى زيرين(تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی)\n2 وه‌ڵامه‌كانی Choman Chaw Rash 2012-04-26 20:51:08 Share\nوه‌ڵام: هاورييان جاتى مه كؤى زيرين كرايه وه\nده‌ست خۆش كاك به‌رهه‌م بۆئه‌و خزمه‌ته یه‌خوا نمونه‌ت زیاد بێت براكه‌م\n3 وه‌ڵامه‌كانی Barham Eng 2012-04-26 21:27:24 Share\nزؤر سباس براكه م\n4 وه‌ڵامه‌كانی rozhan halabjay 2012-07-01 22:51:03 Share\nChoman Chaw Rash نووسی:ده‌ست خۆش كاك به‌رهه‌م بۆئه‌و خزمه‌ته یه‌خوا نمونه‌ت زیاد بێت براكه‌م\n5 وه‌ڵامه‌كانی Barham Eng 2012-07-01 23:33:24 Share\nزؤر سباس به قوربان\n6 وه‌ڵامه‌كانی شازاده ي بايز 2012-12-29 04:27:03 Share\nشازاده ي بايز\nrozhan halabjay نووسی:Choman Chaw Rash نووسی:ده‌ست خۆش كاك به‌رهه‌م بۆئه‌و خزمه‌ته یه‌خوا نمونه‌ت زیاد بێت براكه‌م\n7 وه‌ڵامه‌كانی ئيمان خان 2013-01-18 12:30:38 Share\n8 وه‌ڵامه‌كانی ئيمان خان 2013-01-21 14:26:39 Share\n9 وه‌ڵامه‌كانی F.C.B.YASMIN 2013-03-06 22:26:15 Share\n10 وه‌ڵامه‌كانی dLeMn to 2013-04-14 13:29:42 Share\nدةستة كانت خؤشبيت\n11 وه‌ڵامه‌كانی Leza 2013-05-04 22:02:52 Share\n12 وه‌ڵامه‌كانی GO HD AR 2013-05-06 15:26:22 Share\nGO HD AR\n(تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی)بــۆ دۆستێکم ده‌گه‌ڕێم !!..هه‌موو دونیای به‌دوادا گه‌ڕام و نه‌مدۆزیه‌وه..."ئیکرامی کێو"بۆ موزه‌فه‌ری سوبحده‌م\nGO HD AR's ماڵپه‌ڕ\n13 وه‌ڵامه‌كانی Ali KoChare 2013-07-20 01:57:08 Share\n14 وه‌ڵامه‌كانی E DR IS 2013-08-02 22:49:45 Share\nسلاو هاورييان من ئه ندامى نويم\n15 وه‌ڵامه‌كانی روناك تاقانة 2013-08-02 23:38:38 Share\nشوێن: هة وليره كه م ڕ.ب.ئ: 2013-02-09\nلاوين هه وليرى نووسی:سلاو هاورييان من ئه ندامى نويمسلاوله تؤش به خيربيت به هيواي سود وه ركرتنت له م مه كؤيه جوانه\nمــــه نـــازه بـــه بــــوونمــــه گــــری بۆ نـــه بـــوونهـــیــــجــیـــان تاســـه ر نــیــن هه بوون و نه بـــوون\n16 وه‌ڵامه‌كانی darbaz namo 2013-08-10 02:22:08 Share\nئةم بؤستةيه هى هاوريى خؤشةويستم tamuz 501 , سوباسى دةكةم منى بةو مةكؤيه ناساند ...\n17 وه‌ڵامه‌كانی rashposh hawlery 2013-08-13 01:10:29 Share\nجوانترين شعره كانى خؤم بيشكه ش به ئه ندامان ده كه مئه فسوس بؤئه ودله م كه دام بيت به خؤرايىئاخ بؤئه م شعرانه م كه بؤم نؤسىله شه وانى بيدارىنازانم بؤشعره كانم بكريم يان بؤدلى بيزاريم.16/5/2010 قانح كريان\n18 وه‌ڵامه‌كانی rashposh hawlery 2013-08-13 01:18:17 Share\nكيانه قه له م بؤشاعردروست كراوه دلدلداريش بؤدليكى يه خسيرداندراوهخؤشه ويستيش بؤكه سيكى وه فاداركراوه31/5/2010 قانح كرين\n19 وه‌ڵامه‌كانی kure xam 2013-08-13 03:48:15 Share\nشوێن: شارى هه ژاران ڕ.ب.ئ: 2012-11-06\nده سته كانت خؤش به رهه م خزمه تيكى جوانه به هيوام خزمه تى زياتر بيشكه ش به ئه ندامان بكه يت\nكه سانيك هه ن زمانيان???? وه ك هه نگوين شيرينه????. .به لام پيلاوه كانيان ????له دليان ❤پاك تره ????(ئيتر ئاره زووم له هه لاتنى خؤر و ده ركه وتنى مانگيشم نه ماوه !!)من له فيسبووك (تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی)\n20 وه‌ڵامه‌كانی shazadai xam 2013-11-16 14:21:20 Share\nشوێن: لە ماری بابم\nدەستتان خۆش بژین\nوەفای بۆمان نەبوو ژیان.....(تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی) من لە فەیسبووک\nshazadai xam's ماڵپه‌ڕ\n21 وه‌ڵامه‌كانی به رخه 2013-11-20 17:47:14 Share\nتكايه رابؤرتيك ده ويت ده رباره يخاك\n22 وه‌ڵامه‌كانی به رخه 2013-11-20 17:52:24 Share\nرابؤرتم ده وي ده رباره يخاك\n23 وه‌ڵامه‌كانی Bana 2013-11-20 17:58:57 (دەستکاری کراوە: Bana 2013-11-20 18:02:29) Share\nشو ینی بابه‌ت هه له یه لیره داوا بكه(تکایه بڕۆ ژووره‌وه یان ببه ئه‌ندام بۆ ئه‌وه‌ی بتوانی به‌سته‌ره‌که ببینی)\nئافرەت وەک چەترەسوو دی لێ نابینیتتا نەی خەیتە سەر سەرت.\n24 وه‌ڵامه‌كانی به رخه 2013-11-20 18:02:28 Share\n25 وه‌ڵامه‌كانی Bana 2013-11-20 18:05:38 Share\nسووپاس: 7سووپاس بۆ ئه‌م په‌یامه: 1\nبیویست نا كات ئه وه نه جا ره بی نوو سیت كه سیك بیزانیت وه لامت ده داته وه\nپه‌یام [ 1 بۆ 25 له 27 ]\n¨°o.O (مــه‌كــۆی زێــریــن) O.o°¨ » ناســـاندنی ماڵــــپه ر REKLAM » هاورييان جاتى مه كؤى زيرين كرايه وه بابەتى نوێ هەیە.


ئێران: ریفراندۆم ده‌بێته هۆی گۆشه‌گیری كورده‌كانی عێراق - ئاوێنه\n“به‌ڕێوه‌چونی ریفراندۆم به‌هیچ شێوه‌یه‌ك له‌گه‌ڵ ویستی عێراقییه‌كاندا یه‌كناگرێته‌وه”\nئێران: ریفراندۆم ده‌بێته هۆی گۆشه‌گیری كورده‌كانی عێراق\nئه‌مینداری ئه‌نجومه‌نی باڵای ئاسایشی نیشتمانیی ئێران ڕایده‌گه‌یه‌نێت كه به‌رێوه‌چونی پرۆسه‌ی ڕیفرانۆدم له‌هه‌رێمی كوردستان ده‌بێته هۆی “گۆشه‌گیری‌و گوشار بۆ سه‌ركورده‌كانی عێراق‌و لاوازبونی كوردستان.”\nئاوێنه: پاشنیوه‌ڕۆی ئه‌مڕۆ دوشه‌ممه، وه‌فدی باڵای یه‌كێتی نیشتمانی كوردستان له‌تارانی پایته‌ختی كۆماری ئیسلامی ئێران له‌گه‌ڵ عه‌لی شه‌مخانی، ئه‌مینداری ئه‌نجومه‌نی باڵای ئاسایشی نیشتمانی ئێران، كۆبونه‌وه.\nئاژانسی میهری ئێران به‌شێك له‌ناوه‌ڕۆكی كۆبونه‌وه‌كه‌ی بڵاوكۆدۆته‌وه، سه‌باره‌ت به‌ئه‌نجامدانی پرۆسه‌ی ریفراندۆم له‌هه‌رێمی كوردستان ئاژانسه‌كه ئاماژه‌ی بۆ ئه‌وه كردووه كه عه‌لی شه‌مخانی ڕایگه‌یاندووه، ئه‌گه‌رچی له‌وانه‌یه به‌ڕه‌واڵه‌ت ئه‌م بابه‌ته سه‌رنجڕاكێش بێت، به‌ڵام له‌ڕاستیدا ده‌بێته هۆی پەراوێزخستن‌و گوشار بۆ سه‌ركورده‌كانی عێراق‌و لاوازبونی كوردستان.”\nئه‌مینداری ئه‌نجومه‌نی باڵای ئاسایشی نیشتمانی ئێران ئه‌وه‌شی وتووه كه “بابه‌تی ریفراندۆم‌و دروستكردنی لێكترازان له‌ناو گه‌لی عێراق به‌هیچ شێوه‌یه‌ك له‌گه‌ڵ ویستی ڕاسته‌قینه‌ی خه‌ڵك‌و سیاسه‌تی به‌رپرسانی عێراقیدا یه‌كناگرێته‌وه.”\nعەلی شەمخانی ئاماژەی بەوەشکردووە كه ئامانجی هەندێک وڵات لاوازکردنی عێراق‌و هەندێک وڵاتی گەورەی دیکەیە لەرۆژئاوای ئاسیا.\nبەگوێرەی ئاژانسەکە شەمخانی ڕاشیگەیاندووە، سەرکەوتن‌و کۆنترۆڵکردنەوەی موسڵ لەدەستی چەکدارانی داعش مژدەی داهاتوویەکی باشترە بۆ عێراقێکی یەکگرتوو سەرکەوتن بەسەر ئاژاوەو فیتنەکانی دەرەوە کە ئامانجیان دۆزینەوەی کەلێنە لەناو ڕیزەکانی ئەو وڵاتەدا.\nلەسەر بانگهێشتی فەرمی كۆماری ئیسلامی ئێران دوێنێ یه‌كشه‌ممه، شاندێکی باڵای یەکێتی بەسەرۆكایەتی كۆسرەت ڕەسوڵ عەلی جێگری یەكەمی سكرتێری گشتی یەكێتی نیشتمانی كوردستان گه‌یشتنه ئه‌و وڵاته.


مالیکى هۆشداریدا لە هەڵوەشاندنەوەى حەشدى شەعبى\n2683 جار خوێندراوەتەوە\nنورى مالیکى ڕایگەیاند، هەندێک لایەن پێیان وایە بە هەڵوەشاندنەوەى حەشدى شەعبى کۆتایى بەفشارە دەرەکیەکان دەهێنێت.\nنورى مالیکى سەرۆکى هاوپەیمانى دەوڵەتى یاسا هۆشداریدا لەهەوڵى چەند لایەنێک بۆ هەڵوەشاندنەوەى حەشدى شەعبى یان تێکەڵکردنى لەگەڵ هێزە ئەمنیەکانى تر، جەختیشى کردەوە لەسەر پێویستى مانەوەى حەشدى شەعبى بەشێوەیەکى سەربەخۆ کە لەژێر بڕیارى فەرماندەى گشتیى هێزە چەکدارەکاندا بێت.\nمالیکى هۆشدارى داوە لەجوڵەکان بۆ هەڵوەشاندنەوەى حەشدى شەعبى یان تێکەڵکردنى لەگەڵ سوپاى عێراق و هێزەکانى پۆلیس، جەختیشى کردۆتەوە کە پێویستە حەشدى شەعبى رێکبخرێتەوەو وردبینى لەبارودۆخیدا بکرێت و بەشێوەیەک رێکبخرێت کە رەفتارێک نەکەن ببێتە مایەى شەرم بۆ حکومەت و هاووڵاتیانیش.\nجەختیشى کردەوە کە پێویستە حەشدى شەعبى بەشێوەیەکى سەربەخۆ بمێنێتەوەو راستەوخۆ سەر بەفەرماندەى گشتیى هێزە چەکدارەکان بێت. ئاماژەى بەوەشداوە کە هەندێک لایەن داواى هەڵوەشاندنەوەى حەشدى شەعبى دەکەن چونکە پێیان وایە کە هەڵوەشاندنەوەى دەبێتە هۆى کۆتاییهاتنى فشارە دەرەکییەکان، کە نایانەوێت حەشدى شەعبى ببێتە پارێزەرى سەروەرى و یەکگرتوویى عێراق و رووبەرى ئەو ئاڵنگاریانە ببێتەوە کە تووشى بوون.


لیڤاندۆڤسكی به‌نهێنی په‌یوه‌ندی به به‌رپرسانی بارسێلۆنا كردووه! – یاریگا سپۆرت\nHome/بازاری گواستنەوە/لیڤاندۆڤسكی به‌نهێنی په‌یوه‌ندی به به‌رپرسانی بارسێلۆنا كردووه!\nلیڤاندۆڤسكی به‌نهێنی په‌یوه‌ندی به به‌رپرسانی بارسێلۆنا كردووه!\nYariga Sport S 2022/04/03\nله ماوه‌ی رابردوو ده‌نگۆی په‌یوه‌ندیكردنی رۆبێرت لیڤاندۆڤسكی به بارسێلۆنا بڵاو بوویه‌وه، به‌ڵام هیچ زانیارییه‌كی فه‌رمی و دزه پێكراو ئاشكرا نه‌بوو، هه‌رچه‌نده تا دێت ده‌نگۆكان زیاتر ده‌بن.\nئه‌مڕۆ پێگه‌ی سپۆرتی ئیسپانی و نزیك له بارسێلۆنا له هه‌واڵێكی تایبه‌ت بڵاویكردووه‌ته‌وه و ئاماژه‌ی به‌وه‌كردووه، رۆبێرت لیڤاندۆڤسكی پۆڵه‌ندی و هێرشبه‌ری بایرن میونشنی ئه‌ڵمانی، په‌یوه‌ندی به به‌رپرسانی بارسێلۆنای كردووه و پێی گوتوون كه ئاره‌زوو ده‌كات یاریی بۆ بارسا بكات، بۆیه له‌م هاوینه كار بۆ گواستنه‌وه‌ی بكه‌ن و له‌گه‌ڵ ئیداره‌ی میونشن رێكبكه‌ون، ئه‌ویش ئاماده‌یه له كامپ نوو یاریی بكات.\nگرێبه‌ستی لیڤا له‌گه‌ڵ بایرن میونشن له هاوینی ساڵی 2023 كۆتایی دێت، واتا ده‌بێت زیاتر له وه‌رزێكی تر له بۆندزلیگا یاریی بكات، بۆیه سه‌رچاوه‌كان ئاماژه به‌وه‌ده‌كه‌ن خاوه‌نی خه‌ڵاتی زه‌بێستی باشترین یاریزانی جیهان، ده‌یه‌وێت ئه‌زموونێكی تازه له‌گه‌ڵ یانه‌كه‌ی نوێ تاقیبكاته‌وه و بۆ ئه‌مه‌ش، بارسای هه‌ڵبژاردووه.\nزێدان ئیقبال ئەستیرەی لاوی عێراقی لەیەكەمین مەشقی تین هاگ سەرسام دەكات


پەیدابوون 9 KSS – Начало 9 CARST | Biblica\nپەیدابوون 9 KSS – Начало 9 CARST\nپەیمانی خودا لەگەڵ نوح\n1ئیتر خودا نوح و کوڕەکانی بەرەکەتدار کرد و پێی فەرموون: «بەردار بن و زۆر بن و زەوی پڕ بکەن. 2با ترس و سامتان هەبێت لەسەر هەموو گیانلەبەرانی زەوی و هەموو باڵندەکانی ئاسمان و هەموو ئەو بوونەوەرانەی کە لەسەر زەوی دەجوڵێنەوە، هەروەها لەسەر هەموو ماسییەکانی دەریاش؛ ئەوان خراونەتە بەردەستی ئێوە. 3هەموو ئەوانەی گیاندارن و دەبزوێن دەبنە خۆراک بۆتان. هەروەک چۆن ڕووەکی سەوزم پێداون، ئێستا هەموو شتێکتان دەدەمێ.\n4«بەڵام نابێت گۆشتێک بخۆن کە هێشتا خوێنەکەی9:4 خوێن: لە زمان و کەلتوری عیبری خوێن هێمای ژیانە، ژیانیش لەلایەن یەزدانەوە بەخشراوە، لەبەر ئەو هۆکارە جولەکەکان ڕێگەیان بە خواردنی گۆشتێک نەدەدا کە خوێنی تێدا بێت، چونکە هێمای ژیان بوو. گەرمە. 5بێگومان داوای خوێنی ئەو کەسە دەکەم کە خوێنی کەسێکی دیکەی ڕشتووە. ئەگەر گیاندارێک کەسێک بکوژێت، دەبێت بکوژرێتەوە. هەروەها ئەگەر کەسێک کەسێکی دیکە بکوژێت، ئەوا ئەویش دەکوژرێتەوە.\n6«هەرکەسێک خوێنی مرۆڤ بڕێژێت،\n7ئێوەش بەردار بن و زۆر بن، زەوی پڕ بکەن و تێیدا زۆر بن.»\n8خودا بە نوح و کوڕەکانی فەرموو کە لەگەڵیدا بوون: 9«من پەیمانی خۆم لەگەڵ ئێوە و نەوەی دوای ئێوەدا دەچەسپێنم، 10لەگەڵ هەموو ئەو گیاندارانەی کە لەگەڵ ئێوەن، باڵندە و ئاژەڵە ماڵییەکان و هەموو ئاژەڵە کێوییەکان، هەموو ئەو گیاندارانەی لەگەڵتاندان و لە کەشتییەکە هاتوونەتە دەرەوە، هەروەها هەرچی گیانداری سەر زەویش هەیە. 11من پەیمانی خۆم لەگەڵ ئێوە دەچەسپێنم: هەرگیز جارێکی دیکە، هەموو گیانلەبەران بە ئاوی لافاو لەناو ناچن، هەرگیز جارێکی دیکە لافاو وا نابێت زەوی بە تەواوی وێران بکات.»\n12ئینجا خودا فەرمووی: «ئەمە نیشانەی ئەو پەیمانەیە لەنێوان خۆم و ئێوە و هەموو ئەو گیاندارانەی لەگەڵتاندان دەیبەستم، پەیمانێکە بۆ هەموو نەوەکانی داهاتوو. 13وا پەلکەزێڕینەی خۆمم لەناو هەورەکاندا داناوە، کە دەبێتە نیشانەی پەیمانەکەی نێوان من و زەوی. 14ئینجا هەرکاتێک هەورم بەسەر زەویدا هێنا و پەلکەزێڕینە لە هەورەکاندا دەرکەوت، 15من پەیوەست دەبم بە پەیمانەکەم لەنێوان خۆم و ئێوە و هەموو گیانێکی زیندوو لە هەموو جۆرێک. هەرگیز جارێکی دیکە ئاو لافاوێکی وا دروستناکات کە هەموو ژیانێک لەناو ببات. 16هەرکاتێک پەلکەزێڕینە لە هەورەکاندا بێت، دەیبینم و پەیوەست دەبم بە پەیمانە هەتاهەتاییەکەوە، کە لەنێوان خودا و هەموو جۆرە گیانێکی زیندووی سەر زەوییە.»\n17ئینجا خودا بە نوحی فەرموو: «ئەمە نیشانەی ئەو پەیمانەیە کە لەنێوان خۆم و هەموو ژیانێکی لەسەر زەویدا بەستوومە.»\n18جا کوڕانی نوح کە سام و حام و یافەت بوون، لە کەشتییەکە هاتنە دەرەوە. حام باوکی کەنعان بوو. 19ئەمانە سێ کوڕەکەی نوح بوون کە لەمانەوە خەڵکی لە سەرتاسەری زەویدا بڵاو بوونەوە.\n20نوح دەستی بە ئیشی جوتیاری کرد و ڕەزە مێوێکی چاند. 21ئینجا کە لە شەرابی مێوەکەی خواردەوە، سەرخۆش بوو و لەناو چادرەکەیدا بە ڕووتی ڕاکشا. 22حامی باوکی کەنعان، باوکی بە ڕووتی بینی و لە دەرەوە بە هەردوو براکەی ڕاگەیاند. 23بەڵام سام و یافەت پۆشاکێکیان هێنا و خستیانە سەر شانیان، ئینجا پشتاوپشت چوون و ڕووتییەکەی باوکیان داپۆشی، ڕووشیان بەرەو دواوە بوو، ئیتر ڕووتییەکەی باوکیان نەبینی.\n24کاتێک نوح لە سەرخۆشییەکەی بەئاگا هاتەوە، زانی کوڕە بچووکەکەی چی پێکردووە. 25ئینجا گوتی:\n27با خودا دەرگا بۆ یافەت بکاتەوە و\n28دوای لافاوەکە نوح سێ سەد و پەنجا ساڵ ژیا. 29هەموو تەمەنی نوح نۆ سەد و پەنجا ساڵ بوو، ئیتر مرد.


عیماد عەلی: رەتکردنەوەی سیاسەتی بنەماڵەیی بەچی دەکرێت؟ – WTARIKURD\nعیماد عەلی: رەتکردنەوەی سیاسەتی بنەماڵەیی بەچی دەکرێت؟\nمەگەر لەم کوردستانە دواکەوتوەدا تائێستا باسی کار و رەفتار و سیاسەت و سەپاندنی بیربۆچونی بنەماڵەیی بکەین ( باسی خێڵەکانی دارستان و جەنگڵستانەکانی ئەفریقیا و ئەمازۆن ناکەم ) ئەگینا ئەگەر دەوڵەتان بۆ ماوەیەکیش بەرەو ئەو رەفتار و بۆچونە چوبن یان نزیک کەوتبنەوە، ئەوە زیانێکی گەورەیان کردووە، هەرچەند خەڵکانێک بە ناوی بنەماڵەوە یەکبونیان پاراستووە نەک وڵات دابەش بکەن وەک ئەوەی لە کوردستاندا هەیە. ئەوەتا تەماشای بنەماڵەکانی حافز ئەسەد و حوسنی موبارەک و قەزافی و زیەینولعابدین بن عەلی بکەن کە لە بەناو وڵاتانێکی کۆماریدا بوون و قۆناغێکیان بریبوو، کە ویستیان بگەرێنەوە بۆ وڵاتێکی پاشکۆماری و خستنە پێشەوەی بەرژەوەندیەکانی خۆیان، بینیمان بە چی دەردێک چوون.\nئیمرۆش لە کوردستان باس لەسەر رەفتار و بۆچون و کردەوەی هەندێک بنەماڵە گەرمە، ئەگەر بنەماڵەی بارزانی بە پێچەوانەی ئیدعائاکانیانەوە وا خەریکە پاش ئەوەی بە نهێنی ئەو بۆچونەیان رایی دەکرد ئەمرۆ دەیانەوێت بە ئاشکرا لە کوردستاندا کار بەو تێزە بکەن و بەناوی پەرلەمان و دیموکراسی و سیستمی پێشکەوتنخوازی و دونیای سەردەمەوە حوکمی بنەماڵە بسەپێنن، کارێکی یەکجار خراپ دەکەن، بەڵکودەبێت باش بزانن لە وەزعێکی رۆشنبیری کۆمەڵایەتی لەم جۆرەی کوردستاندا بە هیچ شێوەیەک سەرکەوتو نابن، بەڵام دەبێت ئەوەش بزانین کاری خراپ بە هەمان خراپە وەڵام نادرێتەوە و چاک نابێت و هەڵە بە هەڵە چاک ناکرێتەوە. ناکرێت ململانێی سیاسی بخرێتە نێو دوو یان سێ بنەماڵەوە وچەق ببەستێت و خەڵکیتر تەماشاکەر بن و کوێبیست و ئەڵقە لەمستی لایەکیان بن و بەو جۆرە کوردستان بگەرێنرێتەوە بۆ سەرەتاکانی ژیانی دوور لە مەدەنیەت.\nئەوەی بیروبۆچون و عەقڵیەت و رۆشنبیری کەسایەتیەکی وەک برایم ئەحمەد بخوێنێتەوە باش دەزانێت کە ئەم پیاوە پر مەعریفەتە بە هیچ شێوەیەک لەگەڵ ئەوەدا نەبووە رۆژێک بنەماڵکەی ببێتە کۆڵەکەی حوکمرانی کوردستان، بەڵکو لەدژی ئەو رەفتارەی خەڵکیتر هەڵوێستی نواندووە و کاری کردووە . خۆ ئەگەر لە خۆبردوویی و رۆشنبیری ئەم پیاوە بخوێنینەوە ئەوە باش دەزانین کە ئەگەر لەم کاتەدا ژیاندا بوایە نەیدەهێشت بەناوی ئەوەوە نەوەکانی دەسەلاتی کوردستان قۆرخ بکەن و لەگەڵ بنەماڵەی بەرزانیدا برابەشی بکەن و دوور بن لە شەفافیەت و گومان لەوانیش بکرێت کە بارزانیانە رەفتار دەکەن. بۆیە باشترین رێزلێنان لەو کەڵە پیاوە ئەوەیە بیرو بۆچون و عقڵیەتی و تێزو فکرە پێشکەوتنخوازەکەی پیادە بکەیت و بیسەپێنیت، نەک دوور لە دونیای سەردەم و بەناوی دژایەتی کاری بەنەماڵەییەوە رەفتاری خۆت بنەماڵیی بێت و بۆخۆت حەڵاڵ بێت و، ئەوەی تۆزقاڵێک پەیوەندی بنەماڵەییت لەگەڵدابێت پۆستێکی دیاری لە دەسەڵاتی کوردستاندا پێ ببەخشیت. بۆیە باشترین رەفتاری هەمووان بە سەرجەم بنەماڵەکانەوە لە پێشەوەی هەمووان بنەماڵە شۆرشگێرو خۆفیداکارەکان ئەوەیە، کە لە دژی زاڵبونی رەفتار و بۆچونی کاری بنەماڵەیی کارێک بکەن بە خۆیان و رەفتاری پێشکەوتنخوازانەی خۆیانەوە ئەو رەفتارە بە کردەیی رەتبکەنەوە و لە خودی بنەماڵەکانی خۆیانەوە لەسەر ئەرزی واقیع ئەو دژە بنەماڵەییە پیادەبکەن، نەک ئەو کارە بۆ خەڵکی تر حەرام بکەیت و بۆ خۆت حەڵاڵ بێت.\nجا ئەگەر تۆ وەک بنەماڵە شوێنێکی باڵات داگیرکردبێت و لەوەزعێکی ئابووری جاواز لەگەڵ خەڵکدا بژیت و زۆر جومگەی هەستیاری حوکمرانیت لە پێناو زاڵبونی بنەماڵە و دارودەستە و نەوەکانت بەکار هێنابێت و باس لە خراپەکاریەکانی بیر و رەفتاری بنەماڵە بکەیت و خۆت پیادەی بکەیت، ئەمە چەواشەکاریەکی عەیار بیست و چوارە نەک دژایەتی کاری بنەماڵەیی و دژە سیاسەتی بنەماڵەیی بێت، بۆیە ئەگەر بنەماڵەی خوالێخۆشبوو برایم ئەحمەد بیانەوێت شوێن باوکیان هەمیشە روناک بێت، دەبێت خۆیان لەقەرەی پۆست و پایە و پارە و قۆرخکاری نەدەن. ئەگەر بۆ مانەوەی رۆڵ و مێژووی ئەو پیاوە، تاکەکەسێکیان تەخویل کردبایە بۆ سیاسەت و شوێنگرتنەوەی باوکیان نەک وەک بنەماڵە رەفتاریان بکردایە و دوو بنەماڵە و نەوەکانیان تێکەڵ بکردایە و ئەوانەی خۆیان هەر چۆنێک بێت لە خەڵکی تر پێ باشتر بێت، ئایا یەکێتی لە قوبادی بە مەعریفەت و توانا و سیاسیتر نەبوو ببێت بە جێگری سەرۆکی حکومەت یان لە بافیل یان لە لاهوری شێخ جەنگی یان لە شاناز و محمد سابیر یان چەندینی تر، کە هەر یەکە و بە بەراورد بە تاکەکانی بنەماڵەی بەرزانی هیچ جیاوازیەکیان نەبێت. بۆیە ئەگەر بنەماڵەی بارزانی بە ئاشکرا و راستەوخۆ کاری بنەماڵەیی دەکەن ئەوا ئەم دوو بنەماڵەش لە رێگەدان بۆ زاڵبونی بنەماڵیی خۆیان لەکوردستاندا رکابەری بنەماڵەی بارزانی بکەن ، ئەمەش رێخۆشکەرە بۆ زاڵبونی تەوژم و هەژمونی بنەماڵە و هیچ جیاوازیەکیان لەگەڵ ئەو بنەماڵەدا نیە دیارە ئەگەر تەوەری سەرەکی سەرەکی سیاسەتی کوردستان بەم شێوەیە بروات، لەم بەینەدا خەڵکی تر لەولاوە دەستەوەستان رادەوەستن و هیچیان پێ ناکرێت، تاوەکو ئەم بنەماڵانەش بەهەمان بنەماڵەی سەرۆکەکانی شۆرشی بەهاری عەرەبی توشی نەهامەتی و راپەرین نەبن و کۆتاییان نایێت . ئەو بنەما و بیروبۆچونە پێشکەوتنخوازانەی برایم ئەحمەد باوەری پێبوو بەم بۆچون و رەفتارانە دەسرێنەوە نەک بچەسپێن. بۆیە گەر بپرسین سیاسەتی بنەماڵەیی بەچی بنبر دەکرێت، دەتوانین بڵێین بە هاوکاری سەرجەم بنەماڵەکان لە نەهێشتنی زاڵبونی ئەو بیرە تەسکە دواکەوتوە دەبێت نەک تەنها بە دژایەتی کردنی تاکە بنەماڵەیەک، هەمان رەفتار بکەیت و خۆت بێبەری بکەیت.


وێبسایتی شتومەک | عەسارەی فیلیپس - ٥٠٠ وات - ١.٥ لیتر - دژەدڵۆپەکردن - HR1832 - گەیاندنی هەرزان\nHomeکەلوپەلی کارەبایی ناوماڵ و چێشتخانەعەسارەعەسارەی فیلیپس – ٥٠٠ وات – ١.٥ لیتر – دژەدڵۆپەکردن – HR1832\nعەسارەیەکی خنجیلانە هەموو کات لەسەر ڕەفەی کەوانتەرەکەت بەردەستە\nلەبەرئەوەی قەبارەکەی نیوەی عەسارەی ئاساییە، ئەم عەسارەیە شوێنیکی کەم دەگرێت. دەتوانیت لەسەر ڕەفەی کەوانتەرەکەت دایبنێیت یان هەڵیبگریتەوە.\nڕژانی شەربەت ڕاستەوخۆ بۆناو پەرداخەکەت\nئەم عەسارەیە ڕێگەت پێدەدات پەرداخی خۆت بەکاربهێنیت (پێویستە بەرزیەکەی ١٢ سانتیمەتر زیاتر نەبێت) . ڕاستەوخۆ پەرداخەکە لەژێر دەرچەکەی دابنێ و شەربەتەکەت ئامادەیە.\nبە یەک جار ١.٥ لیتر شەربەت\nبەیەکجار دەتوانیت ١.٥ لیتر شەربەت ئامادەبکەیت بەبێ ئەوەی پێویست بکات کاسەی تڵت کۆکەرەوەکە بەتاڵ بکەیت\nبەهۆی تەکنەلۆجیای خێرا خاوێنکردنەوەوە ئەم عەسارەیە وا دیزاینکراوە تا بەئاسانی خاوێن ببێتەوە.بەهۆی کاسی تڵت کۆکەرەوە و سافی ڕووەکانی ئامێرەکە دەتوانیت لە ماوەی یەک خوولەکدا خاوێنی بکەیتەوە.\nخێرا خاوێنکردنەوەی شەبەکەکەی\nئاسایی ژمارەیەکی زۆر ڕیشاڵی تڵتەکە لەناو شەبەکەکە گیردەبن، کە وادەکات خاوێنکردنەوەی زۆر قورس بێت. بەهۆی تەکنەلۆجیای داهێنەرانەی خێرا خاوێنکردنەوەوە، بەهۆی لووسی ڕووەکانی ئامێرەکە، دەتوانیت بە ئیسفنجێکی ئاسایی ڕیشاڵەکان ڕابماڵیت.\nهەموو تڵتەکە لە یەک شوێندا کۆدەبێتەوە بۆ ئاسان فڕێدانی\nهەموو تڵتەکە لەو شوێنەدا کۆدەبێتەوە کە پێویستە تێیدا کۆببێتەوە: کاسی تڵت کۆکەرەوەی عەسارەکە. ئەمە مانای ئەوەیە پێویست ناکات تڵت لە شوێنەکانی تری ئامێرەکە لابدەیت وەک سەرقاپەکەی یان هەر شوێنێکی تر. بەهۆی شێوە خڕەکەی و لووسی ڕووەکانی ئامێرەکەوە، واتە هیچ جۆرە نووک و درزێکی تێدا نییە، بەئاسانی دەستت دەگات بە تڵتەکە و خاوێنکردنەوەی کاسی تڵت کۆکەرەوەکەش ئاسان دەبێت.\nبەهۆی ڕوونیی ڕووی کاسەی تڵت کۆکەرەوەکە چاودێریکردنی کاتی پڕبوونی کاسەکە ئاسانە\nئەزموونی پێکداکێشانی ڕاستەقینەی پارچە میوەکان بکە. ڕووی سەرقاپ و کاسەی تڵت کۆکەرەوەکە ڕوونن بۆیە دەتوانیت ببینیت کە چۆن سەوزە و میوەکان دەبن بە شەربەت. هەروەها ڕاستەوخۆ دەبینیت کاتێک کاسەکە پڕدەبێت لە تڵت،کە مانای ئەوەیە پێویستە بەتاڵ بکرێت.\nدەمەوانەیەک بۆ ڕێگریکردن لە دڵۆپەکردن\nکاتێک ئامێرەکە داگیرسا، دەمەوانەکە ڕێگری دەکات لە عەسارەکە بۆ دڵۆپەکردن. دەمەوانەکە زۆر ئاسان خاوێندەکرێتەوە چوونکە لێدەکرێتەوە و لە ماددەیەک درووستکراوە کە دەشۆردرێت. تەنها بە قایمکردنی دەمەوانەکە دەتوانیت ڕێگری بکەیت لە ئامێرەکە بۆ دڵۆپەکردن و ڕەفەی کەوانتەرەکەت بە پاکی ڕابگریت.\nهەموو ئەو پارچانەی لێدەکرێنەوە لە قاپشۆردا دەشۆردرێن\nبۆ خاوێنکردنەوەیەکی خێرا و ئاسان هەموو ئەو پارچانەی لێدەکرێنەوە دەتوانرێت لە قاپشۆردا بشۆردرێن.\nڕووەکانی سافن و ئاسانن بۆ خاوێنکردنەوە\nئەم ئامێرە وا دیزاینکراوە تا شێوەی بازنەیی بێت و ڕووەکانی ساف بێت بۆئەوەی خاوێنکردنەوەی ئاسان بێت.\nکۆد: Philips-HR1832 بەش: عەسارە\nڕەنگ ڕەشی مەرەکەبیی\nئەو ماددەیەی لێی درووستکراوە پلاستیکی ABS\nئەو ماددەیەی سوراحییەکەی لێ درووستکراوە پلاستیکی PP\nئەو ماددەیەی کاسەی تڵت کۆکەرەوەکە و پاڵنەرەکەی لێ درووستکراوە\nتوانای کارەبایی ٥٠٠ وات\nدرێژی وایەری کارەبا ٠.٨ مەتر\nقەبارەی کاسی تڵت کۆکەرەوە ١ لیتر\nنیوەتیرەی تیوبی دەمەکەی ٥٥ میلی مەتر\nقەبارەی سوراحییەکە ٥٠٠ میلی لیتر\nدەسکی سەلامەتی هەیەتی\nیەک ڕێکخستنی گونجاوی خێرایی بۆ هەموو جۆرە میوەیەک\nتایبەتمەندی ئامێرەکە تایبەتمەندی خاوێنکردنەوەی پێشوەخت\nببە بە یەکەم کەس کە ڕای خۆی دەنووسێت دەربارەی “عەسارەی فیلیپس – ٥٠٠ وات – ١.٥ لیتر – دژەدڵۆپەکردن – HR1832” هەڵوەشاندنەوەی وەڵام\nعەسارەی فرەکار فیلیپس – ٢٥ کار – ٦٥٠ وات – ٢.١ لیتر – ٢ خێڕایی – HR7628\nئەم عەسارە فرەکارەیە دیزاینێکی بچووک و توندوتۆڵی هەیە، کاسەیەکی ٢.١ لیتریی، خەڵاتەیەکی ١.٧٥ لیتریی و چەندین جۆر کەلوپەلی جۆراوجۆری لەگەڵدایە کە بەشێوەیەکی ناوازە کاردەکەن. لەگەڵ ئەم ئامێرەدا ئامادەکردنی خواردنی وا بەتام لەماڵەوە هەرگیز وا ئاسان نەبووە.\nبچووک و توندوتۆڵ ، ٢ ڕێکخستن لە ١ ئامێردا\nکۆمەڵێک کەلوپەل بۆ زیاتر لە ٢٥ ئیشی جیاواز\nعەسارەی فیلیپس – ٢٢٠ وات – HR1823\nلەگەڵ ئەم عەسارەیە دەتوانیت بەئاسانی شەربەتی بەتام درووست بکەیت. تیوبی دەمەکەی بازنەییە بۆیە پێویست ناکات سەوزە و میوەکان زۆر پارجە پارچە بکەیت. دیزاینێکی خنجیلانەی هەیە، بۆیە دەتوانرێت بەئاسانی هەڵبگیرێت.\nتوانای کارەبایی: ٢٢٠ وات\nیەک ڕێکخستنی خێرایی


ئایا سەعدی یوسف دژی کورد بوو؟ - بنکەی روناکبیریی گەلاوێژ :: Gelawej\nئایا سەعدی یوسف دژی کورد بوو؟\nهۆنراوە Jun 14, 2021\nمێژووی جیهان مێژووی بەربەرەکانێ و ململانێ توندەکانی نێوان شارستانییەتییە دێرینەکان بێت، ئەم مێژووە لە شارستانییەتییەکانەوە، لە جەنگی دەمار گیرانەی پاشا و سوڵتانەکانەوە بۆ بەدەستهێنانی سامانی زیاتر، خاکی زیاتر، دابەزیوە تا ئاستی خەڵکی ساکار و بەجۆرێک لە جۆرەکان جەنگەکە بووە و کراوە بە هی هەمووان..\nڕەنگە نموونەی ئەمە، نموونەی ئەلیادە و ئۆدیسە بێت، هەڵبەتە هۆکارەکانی هەڵگیرسانی ئەو شەڕە کوشندەیە بەتەواوەتی ڕوون نییە، بەڵام ئاشکرایە ئەو مەملەکەتانەی کەوتبوونە ئاسیای بچووکەوە زۆر دەوڵەمەندبوون و خاوەنی زێری زۆربوون و جێگە سەرنجی شار و وڵاتانی تربوون، بۆیە پێ دەچێت هۆکاری شەڕەکە ئابووری بێت. بەڵام لە گێڕانەوەی داستانەکەدا نووسەر هۆکاری شەڕەکە دەکات بە "هێلین" ی ژنی مینیلاوسی برای ئاگا مەمنون و لەوێوە ڕوداوەکان ڕودەدەن.\nگەر لە هۆکاری ئەمشەڕە درێژ و مێژووییە ورد ببینەوە دەبینین شەڕەکە زیاتر لە بەرژەوەندی گەل، لەسەر ئارەزو پەرستی و بەدەستهێنانی تاکە کەسانەیە.. بەڵام بۆ بەدەستهێنانی ئەم ئارەزووە ئەمشەڕە تاکە کەسییە بە هی گەل دەکرێت.. ئێستا ئێمە دەبێت جارێکی تر بەهۆی مردنی شاعیری عێراقی "سەعدی یوسفەوە بپرسین ئایا شەڕەکە هی گەلە یان هی پاشاکان.؟\nسەعدی یوسف لە تەمەنى 83 ساڵى لە لەندەنى پایتەختى بەریتانیا کۆچى دوایى کرد. سەعدى یوسف ناوێکى دیارى ناو کایەى ئەدەبى عێراقى و عەرەبى بوو. زیاتر لە 40 کۆمەڵە شیعرى بڵاوکردووەتەوە. چەندین خەڵاتى نێودەوڵەتى لەسەر ئاستى جیهان بردووەتەوە، بەڵام لەسەروبەندى گەرمبوونى کێشە ناوخۆیى و دەرەکییەکانى عێراق لە ناوەڕاستى دەیەى یەکەمى سەدەی بیستویەک، وەک زۆرێک لە ئەدیب و چالاکوانە عێراقییەکان زۆر بەتوندیى ڕەخنە لە شێوازى بەڕێوەبردنى عێراق لەلایەن سیاسییە تازە هەڵتۆقیوەکانەوە دەگرێت، بەڵام ئەوەى زیاتر جێى مشتومڕبوو بە تایبەت لەکاتى بڵاوبوونەوەى نوسینەکەیدا، ئەو شیعرە بوو، بەناوى (میسرى عەربى و عێراقى عەجەم) کە تێیدا باس لە داگیرکردنێکى سیاسى و کولتورى عێراق دەکات لەلایەن کورد و فارسەوە.\nئەمە وەرگێڕانی بەشێک لەو شیعرەیە کە باسی کوردی تێدا دەکات، لە خوێندنەوەی ئەم شیعرە و ئەم بەشەدا بەڕونی دەردەکەوێت، کە شاعیر مەبەستی لە کورد وەک نەتەوە نییە و مەبەستی تەنها نوخبەیەکی سیاسی هەرێمە، کە خەونی کوردستانێکی جوانی لەناوبردووە.\nعێراق ئێستا وڵاتێکە کورد و فارس حوکمى دەکەن\nماناى چییە لە عێراقدا\nزۆرینە عەرەب لەناو خاکى لەمێژینەى خۆیان لە چالاکى وەدەرنراون\nماناى چییە سوپاکان\nلە هەموو شوێنێکى سەر ئەم زەمینەوە دەهێنرێن و\nعەرەبێکى عێراقیان پێدەکوژن\nماناى چییە زمانى عەرەبى\nلە ئیمارەتى قردستان (مەیمونشینەکان)ى بارزانییەکان لە هەولێر یاساغە\nئێمە لە عێراقى عەجەم داین\nمن لە میسری عەرەبی نیشتەجێم"\nسەعدی یوسف، لەو شیعرەیدا "مصرُالعروبةِ... عراقُ العجَم...!" (میسرى عەربى و عێراقى عەجەم_ توند و ناڕازی و نیگەران، شاعیرانە و بەهەڵوێستانە دەربارەی لەدەستدانی خاکەکەی، دەربارەی نەمانی جوانی و ڕەسەنی بۆ ئەو ژینگەیە دەنووسێت کە منداڵی و گەنجی و ژیانی تیادابەڕێکردووە و لەو ژینگەیە، کە دەبوو لەبری وێرانە بکرێت بە باخی گوڵ و گوڵزار، وێرانە و شکستی ڕۆحی و سیاسی و ئابووری و مرۆیی هاتۆتە ئاراوە و ئەمە شاعیری نیگەرانکردووە و دەربارەیان توند و ناڕازیانە، دەنووسێت. ئەمەش لەلایەکی ترەوە، سیاسییەکانی توڕەکردووە و ئەوانیش زیرەکانە، دژی "سەعدی" خەڵک و گەلیان بەکار هێناو بە هەموانیان گوت: شاعیرێکی عەرەب بە کوردەکان دەڵێ "مەیموون"\nبەدوای ئەم تایتڵە هەرزان و وروژێنەرانەدا کە لە میدیاکانی حیزبە دەسەڵاتدارەکانی هەرێم و عێراق، ەوە بڵاوکرایەوە شەپۆلی ڕقی ناسیۆنالیزمان و خەڵکی ساکاری بێ خوێندنەوە و بەدوادا چوون، ڕوی کردە "سەعدی " و ئەویش دەربارەی شیعرەکە و کارەکە لە لەندەنەوە بۆ هەمووانی نووسی:\nساڵی ١٩٦١، ئەوکات سەلام عادل سکرتێری حیزب بوو، دروشمی؛ ئاشتیی لە کوردستان، میللەت ئاوێک بکە بەو ئاگرەدا، بەرز کرایەوە.\nئەودەم من لە بەغدا بووم لەو خۆپیشاندانە فراوانانەدا چالاکبووم کە بەغدای پایتەختی گرتەوە، بەڵام دەسەڵاتداران دەستگیریانکردم و فەرماندرا بە زیندانیی کردنم چونکە هاوارم کرد: ئاشتیی لە کوردستان، میللەت ئاوێک بکە بەو ئاگرەدا.\nبۆیە ئەو بەسەرهاتە دەگێڕمەوە چونکە میللەتێک لەپای ئەو بۆچوونانە لۆمە و سەرزەنشتم دەکەن کە دەربارەی دەرەبەگەکانی هەولێر دەینووسم و، پێیانوایە ئەوەی کە دەینووسم زێدەڕۆیی تێدایە و، تەنانەت قسەی ناڕاست و چەوتن. کێشە نییە، چونکە، بەو جۆرەی کە محەمەد کوڕی عەبدوڵڵا دەڵێت؛ ڕاجیایی یاخود جیاوازیی لە بۆچووندا، ڕەحمەتە. خۆی بابەتەکە ئەمە نییە، بابەتەکە ئەوەیە کە دەرەبەگەکانی هەولێر خەونی بەرزی کوردستانێکی ئازاد و جوان و دیموکراسییان لە بار برد.\nئەو دەرەبەگە بەسەرمایەداربووانە پێشمەرگەیان کردە بەکرێگیراو، لە ساڵی٢٠٠٤ـەوە پێشمەرگە بووە کرێگرتە و، لەگەڵ داگیرکارە ئەمەریکییەکاندا گەلەکۆمەیان بۆ لەناوبردنی خەڵکی ئازای فەلوجە کرد. ئێستا گەرەکە پێشمەرگە هەمان کار بکات، بەڵام لەسەر ئاستێک کە هەموو عێراق بگرێتەوە. بەم جۆرە خەونبینینی جوان بە کوردستانەوە دەبێتە مۆتەکە، مۆتەکەیەک کە ناوی مەیمونستانە!\nدەرەبەگە بەسەرمایەداربووەکانی هەولێر\nکوردستانیان گۆڕی بۆ مەیمونستان.\nڕەنگە شیعرەکە، توند و کەمێک زیاتر لەوەی لەشیعرێکدا پێویستبکات هەبێت، ڕقی پێوە دیاربێت، ڕق دەربارەی سیستم و گشت ئەو پرۆسانەی مرۆڤی تیادا دەچەوسێنرێتەوە. بەڵام ئەمە، بەڕوونی دوورە لە گشتاندنەوە و دەربارەی کوردەکان نییە، بەڵکو ئەوەی هەیە دەربارەی نوخبەیەکی سیاسیە، وەک خۆی دەڵێت.\nواتە، شەڕی "سەعدی یوسف" لەگەڵ گەل نییە، ڕق و تووڕەیی ئەو لەگەڵ گەل نییە، بۆ ئەوانی ترە، بۆ ئەو سیاسییە نزم و بە دەرەبەگ بووانەیە کە توانیان گولزار بکەنە زیندان و زۆنگاو.\nئەم بابەتە 197 جار خوێندراوەتەوە


نرخی دۆلار لە بازاڕەكانی هەرێمی كوردستان بەراورد بە ڕۆژانی ڕابردوو بەرز بۆتەوە.\nیادگار حەسەن لە كۆمپانیای سەعید بە (خەڵك)ی ڕاگەیاند، نرخی دۆلار بۆ ئەمڕۆ شەممە 10-4-2021، بەپێی بازاڕی گۆڕینەوەی دراوی بیانی لە شاری سلێمانی 100 دۆلاری ئەمریكایی بە 147 هەزار 300 دینار مامەڵەی پێوە كراوە.\nوتیشی، “نرخی 100 دۆلاری ئەمریكی بە 2 ملیۆن و 472 هەزار تمەنی ئێرانی مامەڵەی پێوە كراوە”.\n01 مارس 2021 9.19 am\nخەڵك- دوای هەڵكشانی بۆ ماوەی چەند ڕۆژێك ئەمڕۆ جارێكی دیكە نرخی ئاڵتون ڕووی لە دابەزین كرد و هاوكات نرخی دۆلار لە…


كۆنترۆڵی چەند جۆرێكی شێرپەنجە دۆزرایەوە\n:: PM:03:29:16/05/2019 \nبەگوێرەی توێژینەوەیەك دەركەوتووە پێنج خووی هەڵە رەنگە دووچاری شێرپەنجەمان بكات. توێژینەوەكە لە بەڕازیل ئەنجام دراوە دەركەوتووە 114 هەزار كەس بەهۆیەوە دووچاری شێرپەنجە بوون.\nئەمڕۆ پێنجشەم 16ی ئایار، ئەنجامی توێژینەوەیەكی تەندروستی ئاشكرا كە لێكۆڵەران لە زانكۆی پزیشكی ساوپاوڵۆی بەڕازیلی و كۆلیژی هارفارد بۆ تەندروستی گشتی لە ئەمەریكا ئەنجامیان دابوو، لە دوا ژمارەی گۆڤاری " Cancer Epidemiology "ی زانستی وەرزی بڵاو كراوەتەوە.\nبەگوێرەی ناوەڕۆكی توێژینەوەكە بێت دەركەوتووە كە پێنج خوو یان هۆكار هەن كە رۆژانە بێ گوێ پێدان بەكاری دەهێنین، هەر پێنج هۆكار بەیەكەوە ئەگەری تووشبوونمان بە شێرپەنجە زیاتر دەكات، ئەوانیش جگەرەكیشان، خواردنەوەی كحوول، زیادەی كێش یان قەڵەوی، خواردنی خواردنە خێراكان، كەمی چالاكی جەستەیی.\nدەرئەنجامی توێژینەوەكە ئاماژە بەوە دەدات كە ئەو خووانە پێوەندار بوونە بە تووشبوونی 114 هەزار و 497 كەس لە بەڕازیل بە نەخۆشیی شێرپەنجە، ئەو ژمارەیەش یەكسانە بە 27%ی تەواوی ئەو مرۆڤانەی لە دنیادا شێرپەنجەیان هەیە. هەر لە توێژینەوەكەدا ئەوەش ئاشكرابوو كە ئەو پێنج خووە بەرپرس بووە لە مردنی 63 هەزار كەس كە دەكاتە 34%ی كۆی ئەو نەخۆشانەی لە بەڕازیل بەهۆی شێرپەنجە گیانیان لە دەست داوە.\nتیمی توێژینەوەكە دەڵێن، دەكرێت كۆنتڕۆڵی نیوەی شێرپەنجەكانی گەروو، بۆڕی هەناسە، دەم، كۆلۆن و چەند جۆرێكیش تریش بكرێت ئەگەر ئەو كەسە واز لە جگەرە و خواردنەوەی كحوول بهێنێت و هەوڵ بدات كێشی زیاد نەكات و خۆیشی لە خواردنی خێرا بە دوور بگرێت.\nدكتۆر لیاندرۆ ریزیندی سەركردەی تیمی توێژینەوەكە گوتی، "شۆك بووین كاتێك لە توێژینەوەكاندا لێرە لە بەڕازیل بۆمان دەركەوت كە ئەو پێنج خووە چەندە كاریگەرییان لەسەر شێرپەنجە جێهێشتووە، دەكرێت ئەو هۆكارە مەترسیدارانە لە ژیانی رۆژانەماندا پشتگوێیان بخەین".\nزیاتر گوتی "شێرپەنجە نەخۆشییەكی فرەجۆرە و هۆكارە و یەكێكە لە هۆیە سەرەكییەكانی مردنی خەڵك لە بەڕازیل و رێكخراوی تەندروستی جیهانی پێشبینی دەكات تا ساڵی 2025 رێژەی تووشبوون بە شێرپەنجە لەو وڵاتە بگاتە 50%، ئەمەش لەسەر بنەمای گەشەی دانیشتووان و پیربوونی دانیشتووان".\nرێكخراوی تەندروستی جیهانی لە نوێترین راپۆرتیدا ئاماژەی بەوە كرد كە نەخۆشیی شێرپەنجە یەكێكە لەو نەخۆشییانەی هۆكاری سەرەكی مردنن بە رێژەی 13%ی كۆی ئەوانەی لەسەر گۆی زەوی گیان لە دەست دەدەن.\n"به‌ركه‌وتووانی چه‌كی كیمیایی تووشی كۆرۆنا ده‌بن و به‌سه‌ر نه‌خۆشییه‌كه‌دا زاڵ ده‌بن"


له ڕاستیدا پاراستنی داتاكان له جیهانی ته‌كنه‌لۆژیادا ئاسان نییه و هه‌میشه خاڵی لاوازی و سه‌ر ئێشه‌ی زۆربه‌ی كۆمپانیا ته‌كنه‌لۆژیه‌كان بووه، بۆیه به‌رده‌وام به هه‌موو شێوه‌یه‌ك هه‌وڵیان داوه به ڕێگای جیاواز ئه‌م گرفته چاره‌سه‌ر بكه‌ن .\nكۆمپانیای گۆگڵ له ڕێگای خه‌رجی لێگرتن و شاره‌زایی زۆر هه‌وڵده‌دات ئه‌م گرفته چاره‌سه‌ر بكات، كۆمپانیای مایرۆسۆفت له ڕێگای هه‌ڵگرتنی بنكه‌ی زانیارییه‌كان له ژێر ئاودا ئه‌م كاره ئه‌نجام ده‌دات به‌ڵام ئه‌وه‌ی سه‌یربوو و له‌م ڕۆژانه‌دا بووه‌ته ده‌نگۆی هه‌واڵی میدیا ته‌كنه‌لۆژیه‌كان ئه‌و ڕێگای هه‌ڵگرتنه‌ی مارك زووكه‌ربێرگی خاوه‌نی كۆمپانیای فه‌یسبووك بوو كه له پۆستێكی فه‌یسبووكیدا ڕێگای پاراستن و هه‌ڵگرتنی داتاكانی فه‌یسبووكی بڵاوكرده‌وه .\nئه‌م ڕێگا چاره‌سه‌رییه‌ی كۆمپانیای فه‌یسبووك زۆر ساده‌تره و بریتیه له دانانی وڵاتێكی سارد بۆ داتاكانی تۆڕی كۆمه‌ڵایه‌تی فه‌یسبووك ئه‌و بنكه چاره‌سه‌ریه‌ی له باكووری وڵاتی سووید له شارۆجكه‌یه‌كی بچووك كه ده‌كه‌وێته ناودارستانێكی سارده‌وه كه ده‌توانن داتا گه‌رمه‌كان بۆ خۆیان په‌لكێش بكه‌ن ته‌نها به ٧٠ ميلى بازنەى باكوورى شمالى دامه‌زراندووه.\nئه‌وه‌ی جێگای شانازییه بۆ مارك زوكه‌ربێرگ كه دوێنێ ڕایگه‌یاند بڕی یه‌ك ده‌رزه‌ن وێنه‌ی بڵاوكراوه‌یان تێدا خه‌زن كردووه.


كوشتنی فەرماندەیەكی سوپای پاسدارانی ئێران لەسوریا\n01/04/2020 2883 جار خوێندراوه‌ته‌وه\nفەرماندەیەكی سوپای پاسدارانی ئێران لەلایەن فڕۆكە جەنگییەكانی ئیسرائیل بە ئامانج گیراو كوژرا.\nفڕۆكە جەنگییەكانی ئیسرائیل شەوی رابردوو لە بنكەی ئاسمانی شعیراتـی ڕۆژئاوای شاری دیمەشقی پایتەختی سوریا هێرشەكەیان ئەنجامداوە، كە ئامانج لێی كوشتنی ئەحمەد ڕەزا پوردستانی راوێژكار لەھێزەكانی سوپای پاسدارانی ئێران بووە.\nبەپێی سەرچاوەكان، ئەو فەرماندە سەربازییە لەهێرشەكەدا بەركەوتووەو كوژراوە، كە كەسێكی نزیكە لە عەلی خاونەیی رێبەری باڵای شۆڕشی ئیسلامی لە ئێران.\nهاوكات دوای ئەو هێرشە دەنگۆی ئەوە بڵاوبووەوە، كە فڕۆكە جەنگییەكانی ئەمریكاش هەر لەسوریا هێرشیان كردووەتە سەر ئیسمائیل قائانی فەرماندەی سوپای قودسی ئێرانی‌و كوشتوویانە، بەڵام تائێستا ئەو دەنگۆیانە پشتڕاستنەكراوەتەوە، كە ناوبراو بەم دوایانە بووە شوێنگرەوەی قاسم سلێمانی فەرماندەی پێشووی سوپای قودس، كە ئەمیش لەلایەن ئەمریكاوە كوژرا.


دژی سەلیبییەكان جەنگاون‌و چەندین زانایان تێدا هەڵكەوتووە\n28/05/2019 2024 جار خوێندراوه‌ته‌وه\nكوردەكان، میللەتێكی رەسەنن لە مێژووی ناوچەكەدا، رەسەنێتی لێرەدا لە هەبوونیان لە رووی شوێن و كاتەوە نییە، بەڵكو كاریگەریی كۆمەڵایەتی و سیاسی و ئابووری و رۆشنبیری لەگەلدایە، ئەوەی جێ سەرەنجە ناوهێنانی كوردەكان تەنیا ئەو زانیارییە كەمانە نییە لە میدیاكانەوە باس دەكرێن، ناوهێنانیان تەنیا ئەوە نییە لەگەڵ كۆمەڵێك كارەساتدا بێت، لەوانە كێشەی سنووری و داواكارییەكانیان بە دروست كردنی نیشتمانێكی نەتەوەیی و ..هتد.\nلەگەڵ ئەو ناوبانگەش، بەڵام كەم كەس مێژووی كوردەكان و بەشداریەكانیان دەزانن لە مێژووی ئیسلام و شارستانییەتەكەیدا، ئەو مێژووەی پێویستە تیشك بخرێتە سەری لە شوێنە تاریكەكانی خەیاڵی عەرەبی هاوچەرخدا.\nتێكەڵ بوون و پێكەوە ژیان\nلەمڕۆدا هەبوونی كورد بۆ چەندین دەوڵەتی مەزن لە رۆژهەلاتی ناوەڕاستدا درێژدەبێتەوە ئەوانیش ئێران و عێراق و سوریا و توركیایە، بە ژمارەیەكی كەمیش لە ئەرمینیا و ئازەربێجان و جۆرجیا، موسڵمانەكان هەرێمەكانی كوردیان لە سەرەتای سەردەمی جێنشین عومەری كوری خەتابەوە فەتح كردووە، لە وڵاتی كورداندا توندوتیژترین شەڕ لە نێوان عەرەب و فارسدا روویانداوە، وەك جەلەولا و نەهاوەند، كە فارسەكان كردبوویانە ناوچەیەكی سەربازی و تیایدا لەنگەریان گرتبوو.\nكورد تێكەڵی ئیسلام بوو، ژمارەیەك لە شوێنكەوتوان تیایدا سەریان هەلدا وەك مەیمونی كوردی یان مەیمونی كوڕی گاوان، یەكێك بوە لە گێڕەرەوەی فەرمودەی پێغەمبەری ئیسلام، ناوی لە ژمارەیەك پۆلێنكردنی -فەرمودەكاندا هاتوە وەك -اسد الغابە- ی ئیبن ئەسیر و –تجرید اسما‌و الصحابە- ی حافزی زەهەبی، مەیمون لە وڵاتی كوردانەوە چۆتە شاری مەدینە بۆ فێربوونی فەرمودەو فیقهـ لەسەر دەستی گەورە هاوڕێیان و شوێنكەوتوان لە كۆتایی سەدەی یەكەمی كۆچی.\nناوچەی كوردان لە ئازەربێجان و ئەرمینیا و رۆژهەلاتی ئەنادۆڵ لەم سەرەتای مێژووی ئیسلامەدا لە چاخی راشدین و ئومەوییەكان تەنها متمانەی سەركردەكان و گەورە ئەمیرەكان پێشەنگی بوون، لە بەناوبانگترین كەسی ئومەوییەكان لەم ناوچەیە -مەروانی كوری محمد- كۆتا جێنشینەكانی بەنی ئومەیە بوە، پێدەچێ مەروان ژیاننامەیەكی باشی لەناو كورددا هەبوبێت، ئەمە جگە لەوەی دایكی كورد بوەو میراتی دەستەی كوردان و شێوەی ئەوانی هەڵگرتبوو، بەشێوەیەك یەكەم جێنشین بوە دووچاوی شینی هەبوە، لەكاتی كێشەی ناوخۆیی ئومەوییەكاندا پێش ئەوەی بەدەستی عەباسییەكان لەناو بچن كوردەكان پشتیان گرتبوو.\nعەرباسیەكان لە زۆر قۆناغدا پشتیان بە سەركردە كوردەكان بەستوە، جێنشین موعتەمید علی الله (279 ی كۆچی مردووە) كەسایەتیەكی كوردی لەسەر موسڵ داناوە ئەویش (عەلی كوری داودی كوردی) بوە، لە سەردەمی ئەم جێنشینەدا ئەمیری ئەهواز (خۆزستان) (محمد كوری هەزارمێردی كوردی) بوە، هەروەها ئیبن هەزاز یەكێك لەو فەرماندە كوردانە بووە كە ئینتیمای بۆ عەباسیەكان هەبوە و هەوڵیداوە دژی شۆرشی زنجیەكان لە ئەهواز بوەستێتەوە.\nلەم سەردەمەدا ناوچەی كوردان هێڵی پێشەوەو بەربەست بوە لە نێوان دەولەتی عەباسی و دەولەتی رۆمی بێزەنتی، كوردەكان بەهەموو توانایانەوە بەرگریان كردوە لە خاكی خۆیان و سەرجەم موسڵمانان لە كاتی لاوازی دەولەتی عەباسیدا، مێژوو ئەم قارەمانێتیانەی نوسیوەتەوە، لە ساڵی 387 ی كۆچی سوپای بێزەنتی هێرشی كردە سەر وڵاتی شام، سوپاكەیان توانیان تاكو ناوچەی حمس پێشرەوی بكات، كە لەو كاتەدا سەر بە دەولەتی فاتیمی بوو، گەمارۆیان خستە سەر قەلای ئەفامیە، بۆ ئەوەی خەڵكەكەی تێكبشكێنن، خەلكی تەرابلس روەو شام رۆشتن و بۆ ئەوەی بەرگرییان لێ بكەن، بەڵام سەركەوتو نەبوون و شكستیان هێنا لە بەرانبەر هێزی سەربازی بیزەنتی، دوو هەزار موسڵمانیشیان كوشت، دەستیان بەسەر چەك و ئەسپەكانیاندا گرت.\nبەڵام رووداوێكی تاكیی لە زەمینی جەنگەكەدا روویدا و دیمەنی شكستەكەی گۆڕی، ئیبن ئەبی هیجا‌و لە مێژووەكەیدا دەڵێ: پاشای رۆم تەماشای گۆڕەپانی جەنگی دەكرد، بۆ ئەوەی تەماشای سەربازەكانی بكات، كوردێك بەناوی (ئەبی حەجەر ئەحمەد كوری زوحاك) هێرشی كردە سەری و كوشتی، پاشان هاواری بۆ موسڵمانەكان كردو وتی : دوژمنی خودا كوژرا! موسلمانەكان گەرانەوە، ئەوەی لە قەلاكەدا دابەزین خزمەتیان كردن، موسڵمانەكان بەسەر رۆمەكاندا سەركەوتن زۆربەیان كوشتن و دیلیان كردن، بەم شێوەیە موسڵمانەكان دلخۆش و سەركەوتو بوون.\nكورد و توركەكان .. دەست لەناو دەست !\nلە سەردەمی سەلجوقیەكاندا؛ كە توانییان دەست بەسەر عێراق و شام و ولاتی فارسدا بگرن، سەرلەنوێ رۆڵی كورد دەركەوتەوەو پاراستنی باكوری عێراقیان پێ سپێردرا، دوای كۆچی دوایی سولتانی سەلجوقی (تغرڵ بەگ) لە 455 كۆچی، سەرۆك و رابەرەكانی ناوچەكانی عێراق بانگهێشت كران، لەنێویاندا ئەبو فەتح كوری وەرام رابەری كوردەكانی گاوانی و رۆڵی پاراستنی ناوچەكەی خۆی پێ سپێدرا، بەڵام ئەم پیاوە كۆچی دوایی كردو بردیانەوە بۆ ولاتی خۆی.\nكوردەكان هەڵوێستی سەلجوقیەكانیان زۆر بەهێز كرد، بەلكو بەشداریەكی بەرچاویان لە جەنگی مەلازگردی بەناوبانگ كرد لە نێوان سولتان ئەلب ئەرسەلان و بیزەنتیەكان؛ ئەمەش هۆكاری گەورە بوو بۆ ئەوەی توركەكان بێنە نێو خاكی ئەنادۆڵ تاكو كەنداوی مەڕمەڕە لە بەری ئاسیای بەرانبەر قوستنەتینیە، سوپای ئەلب ئەرسەلان لە 15 هەزار جەنگاوەر پێك دەهات، زیاتر لە نیوەیان خۆبەشی كورد بوون لەناوچە نزیكەكانی ئەخلات و مەلازگرد، زۆربەی مێژوونووسە توركەكان باسی رۆڵی كوردەكان لەو جەنگە یەكلاكەرەوەیە لە مێژووی ئیسلامیدا دەكەن وەك مێژوونوسی تورك –عوسمان تۆران- لە كتێبەكەیدا – مێژووی سەلجوقیەكان و شارستانیەتەكەیان- زۆربەی خەڵكیش ئەم رۆڵەی كوردیان بە نەمریی هێشتۆتەوە.\nلە سكی سەلجوقیەكانەوە دەولەتی زەنگی دروست بوو كە ئاق سەنقەر و كوڕەكەی عماد الدین زەنگی (هەردووكیان توركن) توانیان دەست بەسەر ناوچە كوردیەكاندا بگرن و یەكێك لە قەڵا جوانەكان و شارە نمونەییان دروست بكات، ئەویش شاری ئامێدیە، سەرەرای ئەوەی توانی سەرجەم ئەو ناوچانەی سەلیبیەكان داگیریان كردبو لە هەلمەتی دووەمیاندا وەك دیار بەكرو ماردین و زۆربەی گوندو قەلاكانیدا لەدەستیان دەربهێنێتەوە، عماد الدین زەنگی نرخ و پێگەی كوردی دەزانی، ئەم نزیك بونەوەیەش هۆكاری رووداوە بەناوبانگەكەیە بەوەی بەدەستی جێنشینی عەباسی موستەرشد بالله ەوە كوژرا.\nعماد الدین زەنگی فەرمانی لە سوڵتانی سەلجوقیەوە بۆ هات تاكو رووبەرووی خەلیفەی عەباسی موستەرشید بالله بوەستێتەوە، بەڵام خەلیفە توانی زەنگی و هێزەكەی بشكێنێ، هیچ كەس نەیتوانی رزگاری بكات جگە لە نجم الدین ئەیوب و اسد الدین شیركۆ؛ قەڵای تكریتیان بۆ كردەوە و پەنایاندا، بەلام ئەم كارە خەلیفەی توڕە كرد، و فەرمانی كرد نجم الدین لەكار لابدات و لە قەڵاكەش دەری بكات.\nلێرەوە عماد الدین زەنگی هەستی بەگرنگی جەمسەرگیری و هێزی شەڕكەری كورد كرد، ئەمەشی بە زیرەكی قۆستەوەو تەوزیفی كرد لە شەڕی سەلیبیەكان و فراوانكردنی سنوری دەوڵەتی زەنگی، كاتێ نجم الدین ئەیوب اسد الدین شێركۆ پەنایان بۆی برد، بڕیایدا یەكێك بن لە پیاوە سیاسی و سەربازیەكانی، ئەم دوو برایە بڕیاریاندا ببنە كۆڵەكە بۆ عماد الدین زەنگی، بۆیە پشتگیرییان لێ كردو هەڵویستییان لەگەڵ هەبو، كاتێ لە قەڵای جەعبەر (541 ك \_ 1146 زاینی) كوژرا، بڕیاریاندا شانبەشانی كوڕەكەی (نور الدین زەنگی بوەستن)، لە وەرگرتنی دەسەلاتدا پشتگیرییان لێكرد لە رووبەرووبونەوەی تیمێكی تر بە سەرۆكایەتی سیف الدین غازی بن زەنگی كە دەیانویست دەسەڵاتی لێ وەربگرن.\nبەڵگەی زۆر لە بەردەستدایە بەوەی كورد هێزێكی شەڕكەری گرنگ بوە لە سوپای نور الدین، بە دڵسۆزی جەنگیان كردوە، هەردوو براكە لە گەورەترین فەرماندەكان بوون، ئەوان بوون رۆڵی گەورەیان هەبوو لە سەركەوتنەكانی نور الدین ، نجم الدین هاوكاری كردن لە گرتنی شاری دیمەشق و كاریگەری گەورەشی هەبوە؛ بەوەی نورالدین دەستی بەسەر ئەو ناوچانەدا گرتو بوە هاوسنوری سەلیبیەكان لە وڵاتی شام، سەرەرای ئەوەی سەرەتا و دەروازەیەك بو بۆ زاڵبوون و گەیشتنی دەسەلاتەكەی بە ولاتی میسر. پێدەچێ بەكارهێنانی كوردەكان وەك جەنگاوەر لە ریزەكانی سوپای زەنگی بەم چڕیە بەهۆی ئازایەتی و ئارام گرتنیان بوە لە شەڕكرندا، بە شێوەیەك قەلقەشەندی لە مەوسوعەكەیدا (صبح الاعشی) دەلێ : هەندێ هۆزی كوردی پیوی جەنگن ، پیاوی لێدان و ئازایەتی و جوامێرین.\nلوتكەی هەڵكشانی كورد !\nاسد الدین شیركۆ پۆستی وەزیری بەرگری ئێستای هەبو لە دەوڵەتی زەنگیدا، نورالدینیش بەردەوام كاری گەورەی سەربازی پێ دەەسپارد، كردی بە فەرماندە ی بەرەی رۆژئاوای ناوچەی حەمس بۆ رووبەرووبونەوەی هەژمون سەلیبیەكان لەو ناوچەیە، بۆیە ههردوو مێژوونوس البنداری و ئیبن ئەسیر باسی نزیك بوونەوەی پێدانی پێگەی اسد الدین بە شێوەیەكی ورد دەكەن.\nگەورەترین چالاكی و كاری سەربازی اسد الدین شیركۆ پێی هەستاو تیایدا ئەستێرەی صلاح الدین یوسف كوری ئەیوبی تێدا درەوشایەوە؛ كە دادەنرێت بە لوتكەی پێگەو هەبوونی كورد لە مێژووی ئیسلامی، سێ هەڵمەتە سەربازیەكە بوو بۆ سەر میسر، ئەم هەڵماتانە زۆر مەترسیدار بوون بەهۆی ئەوەی سەلیبیەكان بەربەست بوون لە نێوان شام و میسر و فەلەستین، مام و برازا سەركەوتنی گەورەو سەرسوڕهێنەریان بەدەست هێنا لەگەڵ ئەوەی سەلیبی و فاتمیەكان یەكگرتو بوون.\nلە هەواڵێكدا مێژوونووسێكی هاوچەرخ لە ئیبن هیجائەوە باسی شەڕەكانی ساڵی 544 ی كۆچی دەكات، بەڵگەیەكی ترە لەسەر رۆڵی چالاكی كورد لە سوپای زەنگیدا، بەوەی اسد الدین شیركۆ رۆڵێكی زۆر گەورەی هەبوە لە شكاندنی سەلیبیەكان و هاوكاری كردنی نور الدین، بۆیە بە جوامێرو ئازا باسیان كراوە.\nلە دیمەنێكدا باس لە جەنكاوەرێكی تری كورد كراوە بەوەی خۆی كردۆتە قوربانی بۆ رزگاركردنی نور الدین زەنگی لە مردن لە میانی جەنگێكدا دژی فرەنجەكان لە نزیك حمس، لە رووداوەكانی ساڵی 558 كۆچی ئیبن ئەسیر باسی ئەو هەواڵە دەكات : لەم ساڵەدا نورالدین زەنگی لەژێر سایەی كورددا توانی سەركەوتن بەدەست بهێنێ، لە شەڕێكدا بەناوی (بوقەیعە)، سەلیبیەكان گەمارۆی بەیداخی نور الدینیان دابو، لە هێرشێكی جەنگاوەرێكی سەلیبیەكدا و خۆبەستنەوەی بەشێوەیەكی توند، تەنها جەنگاوەرێكی كورد توانی بیوەستێنێ و دوو كەرتی بكات، لەم پرۆسەیەدا نور الدین رزگاری بوو، چەكدارەكەی كوردیش كوژرا، بۆیە نورالدین لەپاش ئەم رووداوە چاكەی لەگەل مناڵ و نزیكەكانی ئەو پیاوە كوردە كرد.\nئەمیر ئوسامە بن مونقز، یەكێك لەوانەی گەواهیدەری ئەو سەردەمەیە؛ جەنگی سەلیبی و كۆتایی چاخی فاتمیەكان و زەنگی و ئەیوبیەكان، باسی ئازایەتی هەندێ لە كوردەكان دەگێڕێتەوە دژی سەلیبیەكان، یەكێك لەوانە ناوی (حمدات) بوە، هاوڕێی كۆنی باوكی بوە لە قەلای شیزر لە ولاتی شام، و یەكێك لە سوارچاكە كۆنەكان بوە، بەلام بوبوە پیاوێكی زۆر بە تەمەن، بۆیە ئەمیر عز الدین ی مامی ئوسامە، زۆر رێزی لێ گرتوە.\nدیارە رۆڵی كورد لە سەردەمی زەنگیدا تەنها لایەنی سەربازی نەبوە، بەڵكو بواری زانستی و دادوەریشی گرتۆتەوە، لەسەروی هەمویانەوە دادوەر كمال الدین محمد بن عبدالله ی شارەزوریی كوردی، ناوبراو قازی دیمەشق و سەرجەم ولاتی شام بوە لەسەردمی نورالدین محمود، ئەم قازیە بە توندی پاڵپشتی سیاسەتەكانی عماد الدین زەنگی دەكرد لە رووبەرووبونەوەی سەلیبیەكاندا، لای خۆیەوە عماد الدین كاری مەترسیدارو گەورەی پێ سپاردوە، لەوانە بالوێزی ئەو بوە لە دیوانی خەلافەت لە بەغدا، سەرەرای ئەوەش رۆڵی گەورەی هەبوە لە رەزامەندپێكردنی خەلافەت بەوەی دەسەلات بدەنە دەست نورالدین محمود پاش كوژرانی باوكی، ئەم قازیە وەك راوێژكاری سیاسی وابوە لەگەڵ زانست و كارە دادوەریەكانیدا، بەردەوام راوێژی پێكشەش بە نورالدین دەكرد بۆ پراستنی دەولەتی زەنگی و هێزەكەی، خاڵە لاوازەكانی، زۆر توانیویەتی پاڵپشتی سەربازی سەلجوقیەكانی عێراقی بۆ مسۆگەر بكات؛ لەو كاتانەی سەلبیەكان مەترسیان بۆ هەبونی ئیسلام لە ولاتی شام دروست دەكرد.\nكوردەكان لوتكەی هێزو مەزنێتیان لەسەردەمی صلاح الدین ی ئەیوبی و دەوڵەتی ئەیوبی بوو، ناوبراو كاتێ دەسەلاتی لە میسر وەرگرت، و بەسەر فاتمیەكاندا زاڵ بوو، و دەسەلاتی بۆ خەلافەتی عەباسی گەڕاندەوە، لە هەمان كاتدا خاوەن پرۆژەیەكی گەورە بوو، پرۆژەی یەكخستنی موسڵمانان و لە رووبەرووبوونەوەی داگیركاری سەلیبی بۆ خاكی ئیسلام لە شام و فەلەستین، بۆ ئەو مەبەستە داوای لە موسڵمانان كرد پەیوەندی پێكەوە بكەن، بۆیە بانگەوازی كرد، سەركەوتنێكی مەزنی لە جەنگی حەتین بە دەست هێناو لە ساڵە 583 كۆچی قودس ی گەڕاندەوە.\nلەم جەنگەدا یەكە كوردیەكان لە سوپای ئەیوبیدا رۆڵێكی بەرچاویان هەبوە، گەنجێكی كورد بەناوی دەرباز كە بەردەستی بۆ ئەمیر ی كورد ئیبراهیم میهرانی دەكرد، توانی پاشای قودس بەدیل بگرێت، كە فەرماندەیی گشتی بوو لەو جەنگەدا، لەم سەردەمەدا ژمارەیەكی زۆر ئەمیر و فەرماندەی سەربازی لە ناو كورددا دەركەوتن و رۆڵی كاریگەریان هەبو لە دوورخستنەوەی سەلیبیەكان لە شام و فەلەستین و میسر، وەك ئەمیری گەورە سیف الدین مەشتوب سەرۆكی كوردەكانی هەكاری لە باكوری شاری موسڵ، ناوبراو هاورێی صلاح الدین بوو لە زۆربەی جەنگەكاندا، بەمشێوەیە كورد رۆڵی گەورەیان هەبوە لە رۆژهەلاتی ناوەراست لە سەردەمی ئەیوبیەكاندا.\nكوردەكان لە نێوان دوو بەرداشدا\nلەگەڵ هاتنی مەغولەكان لەگەڵ كۆتایی چاخی عەباسیەكان بۆ عێراق و شام، كوردەكان لە پێشەوەی ئەو گەلانە بوون رووبەرووی داگیركاری مەغول وەستانەوە لە دەوروبەری عێراق، خوێنێكی زۆریان بەخشی لە بەرانبەر داگیركرای مەغولیدا، لە وەسیەتەكانی ئیمپراتۆری مەغولی مەنكوقان بۆ براكەی و فەرماندەی داگیركاری هۆلاكۆ : لورو كوردەكان لە رێگەت لادە، ئەوانەی رێگرن. ئەمەش بەڵگەی ئەوەیە كوردەكان كاریان كردوە بۆ بڕینی رێگا لەبەرانبەر داگیركاری مەغول روەو عێراق و كاریگەریەكانیان كەمتر كردۆتەوە.\nلە ژێر سایەی دەوڵەتی مەمالیك لە میسرو شام، كورد رۆڵی هەبوە لە یەكەكانی سوپای مەملوكی بەلام بە بەراورد بە سەردەمی ئەیوبیەكان كەمتر بوە، هەروەها ژمارەیەك فەرماندەو ئەمیر سەریان هەڵداوە، لەوانە ئەمیر مجیر الدین ئەبو هیجا‌و ی كوردی لە سەردەمی سولتان قلاون، هەروەها ئەمیر حوسەین كوردی دەستەراستی سولتان بوە پێش كۆتایی مەمالیك قنسوەی غوری و فەرماندەی دەریایی مەملوكیە بوە، زۆر بە ئازایەتیەوە بەرانبەر فراوانخوازی پووتوگالی وەستاوە لە بەندەرەكانی هیند ساڵی 922 كۆچی\_ 1516 زایینی، ئەمە جگە لەوەی یەمەنی گەڕانەوە بۆ دەسەلادارانی میسر و لەژێر دەستی بەنی تاهیر دەری هێنا، لەبەرئەوە سولتان قەنسوە غوری بەندەری جەددەی پێدا لەسەر كەناری دەریای سور بە شێوەی ساڵانە و سامانێكی زۆری دەست دەكەوت.\nهەرێمەكانی كورد گۆرەپانی ململانێ بوە لە نێوان عوسمانی و سەفەویەكان بە درێژایی سەدەی 16ی زایینی، تا ئەو كاتەی سولتان سلیمانی قانونی لە كۆتاییدا عێراق و هەرێمە كوردیەكان بخاتە ژێر دەسەلاتی خۆیەوە لە ساڵی 1566، بەهۆی ئەو كارو چالاكیانەی كوردەكان پێشكەشی عوسمانیەكانیان كرد لە كاتی جەنگدا دژی سەفەویەكان رێگەیان پێدان دەسەلاتی خۆبەڕێوەبەرییان هەبێت، هەروەك شەرەفخانی بەدلیسی ئاماژەی پێدەكا بەوەی میرنشینە كوردەكانی سەردەمی عوسمانی خۆبەریوەبەرێتییان هەبوو، كەناری راستی چۆمی فوراتی رۆژئاوا و سەرجەم ناوچەكانی كەناری رۆژهەلات لە رووباری موراد سۆ (یەكێك لە لقەكانی فورات) لە ژێر دەستی دەسەلاتی میرنشینە كوردیەكاندا بوە، ئەمیرەكانیش ملكەچ بوون و دیارییان بۆ سولتان ناردوە، سوپای یەدەگی سوپای عوسمانیشیان دابین كردوە.\nدوای ململانێ درێژی نێوان سەفەوی و عوسمانیەكان، سولتانی عوسمانی مورادی چوارەم و شای سەفەوی عەباسی دووەم لە ساڵی 1639 رێككەوتن لەسەر دیاری كردنی سنوری نێوانیان، پەیماننامەی رێكخستنی سنوریان نوس ی و كوردستانیان دابەش كرد، بەگوێرەی ئەو رێككەوتنە، بەشی رۆژهەلاتی هەرێمە كوردیەكان بونە سەر بە ئێران و بەشەكانی باكورو رۆژئاوا و باشور بونە سەر بە دەوڵەتی عوسمانی، ئەم پەیماننامەیەش بە پەیاماننامەی ئەرزەرۆمی دووەم 1847 بەهێزتر كرا، پاشان رێكەوتنی پلانی سنور لە 1913، پاشان پەیماننامەی لۆزان لە دوای جەنگی یەكەمی جیهان 1923، لە دواتریشدا سەپاندنی ئینتدابی بەریتانیا بەسەر عێراقدا؛ و دابەشكردنی كورد لە نێوان عێراق و توركیا و ئەرمینیا و ئازەربێجان تەنانەت جۆرجیا.\nئەمە هەندێ ئاماژەیە لە مێژووی كورد، و ئەوەشمان بۆ دەردەخات بەشێكی رەسەنن لە مێژووی ئەو رەگەزانەی بەرگرییان كردوە لە ناوچەكەمان و مێژووەكەی، بەشدارییان كردوە لە بواری زانست و پۆستە ئایینی و سەربازیەكان، تونیویانە تێكەڵ بن و پێكەوە ژیان بگونجێنن لەگەل عەرەب و فارس و تورك بۆ ماوەی چەندین سەدە.\nسەرچاوە: میدان الجزیرە


هۆلیوود سمایڵ ستۆدیۆ\nدەربارەی هۆلیوود سمایڵ\nلە سەنتەری ھۆڵیوود سمایڵ، گرنگی پێدانێکی بێوێنە دەبینی بە نەخۆشەکانیان لەلایەن پزیشك و کارمەندەکانی به‌شی:-\nجوانکاری و چارەسەرکردنى دەم و ددان\nچــاندن و نەشتەرگەری دەم و ددان و ڕوو و شەویلاگ\nچارەسەری ددانی منداڵان\nنەشتەرگەری و چارەسەری پووک\nڕاستکردنەوە و رێككارى ددان\nتیشکی ددان و دەم و ڕوو و شەويلاگ\nخزمەتگوزارى و چارەسەرييەكانمان\nكێشە باوەكان نەشتەرگەرى دەم و ڕوو و شەويلاك جوانكارى و چارەسەرييەكان ددان\nسوودەکانی سیواک بۆ ددان\nکاریگەری ڤیتامینەکان لەسەر تەندروستی دەم و پووک\nزیانەکانی زۆر خواردنەوەی قاوە بۆ ددان\nبۆچی ددانەکان هەر بە زەردی دەمێننەوە سەرەڕای شوشتنیان؟\nچاندنی ددان و فشاری خوێن\nددانی چاندراو گەرەنتی چەند ساڵی هەیە؟\nقۆناغەکانی چاندنی ددان\nئایا چاندنی ددان زیانی هەیە؟\nئەم حاڵەتە چەند دەمژمێر کاری تێدا کراوە؟\nئەو حاڵەتانە کامانەن کە سپیکردنەوەی ددانیان بۆ ناکرێت؟\nباشترین کات بۆ ئەنجامدانی ڕاستکردنەوەی ددان\n!هەڵسەنگاندنی هۆلیوود سمایڵەکەت دوای ماوەیەک\nد.سعید حمید توتمەیی\nپســـپۆڕی نەشتەرگەری دەم و ڕوو و شەویلاک و چاندنی ددان بەکالۆریۆس لە پزیشکی و نەشتەرگەری دەم و ددان .ماستەر لە نەشتەرگەری دەم و ڕوو و شەویلاک و چاندنی ددان. مامۆستا لە زانکۆی هەولێری پزیشکی-کۆلێژی پزیشکی ددان، وانەبێژ لەبواری چاندنی ددان .\nپسپۆڕی جوانکاری و چارەسەری دەم و ددان بەکالۆریۆس لە پزیشکی و نەشتەرگەری دەم و ددان. دبلۆمی پیشەیی لە جوانکاری ددان (ئەکادیمیای بەریتانی). ماستەر لە چارەسەرکردنی ددان, زانكۆى .موسڵ. سینێر لە سەنتەری خانزادی فێرکاری بۆ پزیشکی دەم و ددان. ڕاهێنەر لە بۆردی کوردستانی بۆ زانستە پزیشکیەکان. وانەبێژی نێودەوڵەتی لە زانستی جوانکاری و چارەسەری دەم و ددان\nد.ڕەوەند احمد محمود\n.بەکالۆریۆس لە پزیشکی و نەشتەرگەری دەم و ددان .ماستەر لە ڕاستكردنەوەى ددان. مامۆستا لە زانکۆی هەولـێری پزیشکی - کۆلێژی پزیشکی ددان\nد.بەشدار عمر عولا\n.پزیشکى شارەزاى دەم و ددان. بەکالۆریۆس لە پزیشکى و نەشتەرگەرى دەم و ددان\nد.هدی رعد مهدی اوسی\nبەکالۆریۆس لە پزیشکی و نەشتەرگەری دەم و ددان .ماستەر له پزیشکی ددانی مـنداڵان .بڕوانامـەی پسپۆڕی له بەکارهێنانی گازی پێکەنین له چارەســـەرکردنی ددانی منداڵان له زانــــــــــکۆیThe city of London Dental School -MBHCمامۆســــتا له کـــۆلێژی پزیشــکی ددان / زانـکۆى هەولێرى پزیشکی .\nد.كارزان سامى خوشناو\n(DPU-پـزیشکی شارەزاى دەم و ددان .بەکالۆريۆس لە پزیشکی و نەشـــتەرگەری دەم و ددان. دبلۆمی پیشەیی لە ڕاستکردنەوەى ددان. قوتابى ماستەر لە راســـــتکردنـەوەى ددان(نەمسا.\nد.جاندارك گورگيس شابا\nپزیشکى شارەزاى دەم و ددان بەکالۆریۆس لە پزیشکى و نەشتەرگەرى .دەم وددان\nد.شاهيده رەسوڵ حسين شێخانى\nبەکالۆریۆس لە پزیشکی نەشـــتەرگەری دەم و ددان. پسـپۆری نەشتەرگەری پووک. سینیەر لەسەنتەری خانزادی فێرکاری. ڕاهێنەر لە بۆردی کوردستانی بۆ زانستە پزیشکیەکان. مامۆستا لەپەیمانگای تەكنیکی پزیشکی هەولێر. سەرۆک بەشی یاریددەری پزیشکی ددان.\nد. ئایشە خەلیل\nپێش چارەسەری و دوای چارەسەری\nجوانکاری و چارەسەری ددانەکانی سەرەوە و خوارەوە بە توێکڵی ددان (ڤینیر)، و بەرزکردنەوەی دووری نێوان هەردوو شەویلاگ ئەم حاڵەتە چارەسەرکراوە لەلایەن د.زەردەشت برادۆستی.\nچارەسەری ڕاستکردنەوەی ددانەکان بۆ چارەخوازێک ئەم حاڵەتە چارەسەر کراوە لەلایەن د. جاندارك مارتانى\nچارەسەری ڕاستکردنەوەی ددانەکان بۆ چارەخوازێک ئەم حاڵەتە چارەسەر کراوە لەلایەن د.ڕەوەند ئەحمەد.\nپارێزگارى پێشووی هەولێر\nبەرێوەبەرى دەزگاى روانگە\nهه‌ولێر - 40م - به‌رامبه‌ر نه‌خۆشخانه‌ى رزگارى


ئۆتۆمبێل و تەکنەلۆژیا8 کاتژمێر پێش ئێستا\nعێراق15 کاتژمێر پێش ئێستا\nژیاندۆستی6 رۆژ پێش ئێستا\nمەسرور بارزانی: كابینەی نۆیەم كار دەكات بۆ بەمۆدێرنكردنی خزمەتگوزارییە حكومییەكان\nخەڵك- بەشی هەواڵ سەرۆكی حكومەتی هەرێمی كوردستان سەرپەرشتی واژۆكردنی گرێبەستی بەدیجیتاڵكردنی خزمەتگوزارییەكانی هاتووچۆ دەكات. مەسرور بارزانی سەرۆكی حكومەتی هەرێم رایگەیاند ئیمزاكردنی ئەم گرێبەستە ، بەشێكی گرنگە...\nسەرۆكی پەرلەمان: پەرلەمانتاران ئیمتیازیان وەرنەگرتووە\nخەڵك-ئارام سەردار سەرۆكی پەڕلەمانی كوردستان ڕەتی دەكاتەوە ئەندامانی پەڕلەمان جگە لە٥٠٪ی مووچەكەیان هیچ ئیمتیازاتێكی تر وەربگرن. ڕێواز فایەق، سەرۆكی پەڕلەمانی كوردستان لەبارەی ئیمتیازاتەكانی دراون بەئەندامانی پەڕلەمان...\nدانیشتنی پەرلەمان بۆ كۆچ دواخرا\nخەڵك-ئارام سەردار بەدەنگی ٨٧ ئەندام دانیشتنی تایبەت بە كۆچ بۆ هەفتەی داهاتوو دواخرا كە داواكراوە وەزیرانی ڕۆشنبیری و پلاندانان و كار و كاروباری كۆمەڵایەتی ئامادەی دانیشتن...\nPage 4 of 15740‹ Previous12345678Next ›Last »


پێداچوونه‌وه به ماف و ئیمتیازاتی هێزه‌كانی ناوخۆ و پێشمه‌رگه ده‌كرێت\nسەرەتا › كوردستان 24 › پێداچوونه‌وه به ماف و ئیمتیازاتی هێزه‌كانی ناوخۆ و پێشمه‌رگه ده‌كرێت\n2019/07/30 | 08:10\nوەزارەتەکانی ناوخۆ و پێشمەرگە چەند لیژنەیەکیان پێکهێناوە بۆ ئەوەی لە هەموارکردنەوەی یاساکانی پێشمەرگە و هێزەکانی ناوخۆ بەشداربن، وەزیری ناوخۆی هەرێمی کوردستان لە وەڵامی کوردستان24دا رایده‌گه‌یه‌نێت، ئەوەی لە بەرژەوەندی پرۆسەی چاکسازیدا بێت ئەنجامی دەدەن.\nجێگری سوپاسالاری پێشمەرگەش جەختی کردەوە، چەند لیژنەیەک تایبەت بە هەموارکردنەوەی یاسا و رێنماییەکان لە ناو وەزارەت پێکهاتووە و وڵاتانیش پاڵپشتی بەهێز له چاكسازییه‌كان ده‌كه‌ن.\nرێبەر ئەحمەد، وەزیری ناوخۆی ھەرێمی كوردستان بە كوردستان24ی گوت: "لە پەرلەمانی كوردستان یاساكان دادەڕێژرێت، بە ھەماھەنگی لەگەڵ وەزارەتە تایبەتمەندەكان، بێگومان رای ئەنجوومەنی وەزیران وەردەگیرێت ئەوكاتیش پرس بە وەزارەتی ناوخۆ و پێشمەرگە دەكرێت، ئێمەش پێشنیاز و سەرنجەكانمان دەخەینە خزمەت پەرلەمانی كوردستان، بۆ ئەوەی ھاوكاربن تا ئەوەی پێویستە بۆ خزمەتكردنی ھێزەكانی ناوخۆ و پێشمەرگە بكرێت".\nھەر پەیوەست بەم پرسە، لیوا قارەمان کەمال، جێگری سوپا سالاری پێشمەرگە دەڵێ: "ئێستا سەرقاڵی پێداچوونەوەین بە یاساكانی وەزارەتی پێشمەرگە و رێكی دەخەینەوە، دواتر دەیدەین بە پەرلەمان و دوای وردەكاری و سەرنج پەسند دەكرێت".\nھاوكات پەرلەمانی کوردستان سەرقاڵی ئامادەکردنی پڕۆژە یاسایەکە بۆ دیاریکردنی ماف و ئیمتیازاتی هێزەکانی ناوخۆ و پێشمەرگە، تا هەمووان یەکسان بن، ئەمەش وەک بەشێک لەو چاکسازییانەی کە کابینەی نوێی حکوومەتی هەرێمی کوردستان کردوویەتییە ستراتیژی کاری بۆ ماوەی داهاتوو.\nپرسی ریفۆرم و ئەنجامدانی چاکسازی لە گشت سێکتەرەکاندا نەک تەنیا بۆ هەرێمی کوردستان بەڵکو بۆ کۆمەڵگەی نێودەوڵەتیش هیوایەکە کە ماوەیەکی درێژە لە چاوەڕوانیدان.\nکلاریس پاستۆری، نوێنەری یەکێتی ئەوروپا لە هەرێمی کوردستان لە لێدوانێكی تایبەت بۆ كوردستان24 گوتی: "بێگومان یەکێتی ئەوروپا پاڵپشتی لە هەموو جۆرە چاکسازییەک دەکات، ئێمە زۆر بە توندی پاڵپشتی لە حکوومەت دەکەین، تا بەرنامەی چوارساڵی خۆی جێبەجێ بکات، وەک یەکێتی ئەوروپا ئێمە هاوبەشین لەگەڵ هەرێمی کوردستان لە بوارەكانی بەرەنگاربوونەوەی گەندەڵی و رێکخستنەوەی کارگێڕی و چاکسازی ئابووری، چاکسازی لە هێزی پۆلیسی کوردستان هاوکات وڵاتانی یەکێتی ئەوروپاش بەشدارن لە پڕۆگرامی چاکسازی هێزی پێشمەرگە".\nلە کارنامەی کابینەی نوێدا بە روونی باس لە چاکسازییەکان نێو تەواوی پێگە و سێکتەرەکانی حکوومەتدا کراوە، پێکهێنانی چەند لیژنەیەک لە وەزارەتی پێشمەرگە بە هەنگاوە سەرەتا و گرنگەکانی کابینەی نوێ دادەندرێن و هیوایەکیش بۆ داهاتوو دروست دەکەن.


ئامنێستی ڕەخنەی توند لە پەیەدە و یەپەگە دەگرێت - Radio Sweden Kurdish - رادیۆی سوید Radyoya Swêdê | Sveriges Radio\nکاتەرینا باریەهێد ڕێکخەری پرسی سووریا لە ئامنێستی\nئامنێستی ڕەخنەی توند لە پەیەدە و یەپەگە دەگرێت\nبڵاو کرایه‌وه tisdag 13 oktober 2015 kl 10.56\nڕێکخراوی جیهانیی مافی مرۆڤ ئامنێستی لە ڕاپۆرتێکیدا ڕەخنەی توندی ئاڕاستەی هێزی چەکدرای یەپەگە و پارتی یەپەدە لە سوریا کردووە و بە پێشێلکردنی مافی مرۆڤ و ئەنجامدەری تاوانی جەنگ تاوانباریان دەکات.\nبە پێی ئەو ڕاپۆرتەی ئامنێستی کە ئەمڕۆ بڵاویان کردۆتەوە هێزی چەکداری کورد لە سوریا، یەکینەکانی پاراستنی گەل یەپەگە (YPG) چەندین دێهاتیان تێکداوە و سووتاندووە و بە هەزاران لە دانیشتووانیان بە زۆرەملێیی دەرکردووە، ڕێکخەری پرسی سووریا لە ڕێکخراوی ئامنێستی کاتارینا بارییەهێد دەڵیت یەکێک لەو دێهاتانە حوسەینیەیە کە هەموو ماڵەکان جگە لە یەک دانە نەبێت هەموو ڕوخێنرابوون.\nئامنێستی لە ڕاپۆرتەکەیاندا کە لە ماڵپەری ئینتەرنێتیی خۆیاندا بڵاویان کردۆتەوە نووسیویانە ئەو کارانە هەڵمەتێکی ڕێکخراون و بۆ سزادانی خەڵکی ئەو شوێنانەی کە پێشتر لە ژێر دەسەڵاتی هێزی توندڕەوی ئیسلامی داعشدا بوون. دانیشتووانی ئەو ناوچانەش زیاتر عەرەب و تورکمانن کە بەر ئەو هەڵمەتانە کەوتوون. هۆکاریش ئەوەیە کە گوایا یەپەگە گومانی ئەوەیان هەیە خەڵکی ئەو ناوچانە هاوسۆزییان بۆ هێزەکانی داعش هەیە و بە شێوازی جیاواز پەیوەندییان پێیانەوە هەیە.\nلە یەکێک لەو ڕووداوانەی کە ئامنێستی ئاماژەی پێداوە گوایا هێزی یەپەگە بەنزینیان کردوە بە ماڵێکدا و هەڕەشەیان لە خاوەنەکەی کردووە گەر چۆڵی نەکەن دەیان سووتێنن. بە پێی شایەتحاڵێک گوایا یەپەگە هەڕەشەی ئەوەیان لە دانیشتووانی هەندێک ناوجە کردووە گەر نەڕۆن بە هێزە ئەمەریکییەکان دەڵین کە ئەمانە تیرۆریستن بۆ ئەوەی بۆمبارانیان بکەن.\nئەم کارانە لە کاتێکدایە کە هێزەکانی یەپەگە و پارتی یەکییەتیی دیموکرات پەیەدە (PYD) کە پارتی دەسەڵاتدارە لەو ناوچانەی ژێر دەسەڵاتی هێزی کوردین لە سوریا بۆ نموونە کوبانێ، لە وەستانەوەیان دژ بە هێزەکانی داعش بە هاوپەیمانی وڵاتانی ڕۆژئاوا دادەنرێت. هەرچەندە ناکرێت ئەو کارانەی یەپەگە بە هێرشەکانی بەشار ئەسەدی سەرۆکی سووریا و داعش بەراورد بکرێت، بەڵام هەموو جۆرە هەڵمەتێکی لەو جۆرە کە مافی مرۆڤی تیا پێشێل دەکرێت دەبێت ئاشکرا بکرێت، یەپەگەش بەو کارانەی تاوانی جەنگی ئەنجام داوە بەڕای کاتارین بارییەهێد لە ڕێکخراوی ئامنێستییەوە.\nشیار عەلی نوێنەری پەیەدە لە وڵاتانی سکەندناڤیا لە گفتوگۆیەکیدا بۆ بەشی کوردیی ڕادیۆی سوید وەڵامی ئەو ڕەخنانەی ئامنیستی دەداتەوە.\nئامنێستی: یەپەگە تاوانی جەنگی ئەنجام داوە


October 12, 2018 - 7:36 PM کۆدی هه واڵ : 912538 سه ر چاوه : ckb.abna.com Link:\nزکۆبوونه‌وه‌ی هه‌ر سێ سه‌رۆکایه‌تییه‌که‌ی ئێران ئه‌مجاره تایبه‌ت به پرسه ئابورییه‌کان به به‌شداری ڕێبه‌ری مه‌زنی شۆڕشی ئیسلامی به‌ڕێوه‌چوو.\nکۆبوونه‌وه‌ی هه‌ر سێ سه‌رۆکایه‌تییه‌که‌ی ئێران به به‌شداری حه‌زره‌تی ئایه‌تووڵا خامنه‌یی تایبه‌ت به پرسه ئابورییه‌کان به‌ڕێوه‌چوو.\nڕاگیرانی پاپۆڕێکی بیانیی ھەڵگری سووتەمەنیی قاچاخ لە لایەن گەشتیە ئاوگەڕەکانی سپای پاسدارانی شۆڕشی ئیسلامی\nJuly 20, 2019 - 2:27 PM\nپێداگریی گوتاربێژی نوێژی هەینیی تاران لەسەر ئازادکرانی شێخ "ئیبراهیم زەکزاکی"


ئایدار: یەکێتی و گۆڕان دەزانن پیلانەکە تەنها دژی پەکەکە نییە – کوردی – RojNews.News\n23/06/2020 - 3:08:14 am\nچوؤرشەممە, 22 أبر 2020 – 09:33 ڕۆژنیوز – ناوەندی هەواڵەکان\nزوبێر ئایدار، ئەندامی کۆنسەی سەرۆکایەتی کۆما جڤاکێن کوردستان- کەجەکە، دەربارەی دوواین دۆخی ناوچەکە لە بەرنامەیەکی مەدیا هەبەر قسەیکرد، ڕۆژنیوز ناوەڕۆکی قسەکانی ئایدار بڵاودەکاتەوە.\nدەربارەی ئەو بیانووەی کە دەسەڵاتدارانی هەرێم دەڵێن هێز بەهۆی کۆرناوە براوە بۆ زینی وەرتێ، زوبێر ئایدار دەڵێت، دیارە کە ئەجێندای هەموو دونیا کۆرۆنایە، بەڵام ئەوەی وەرتێ مایەی تێڕامانە، ئەوێ سنوور نییە تا ڕووبەڕووی کۆرۆنا ببنەوە، “تێنەگەیشتین کە چۆن بە تانک بەرەنگاری کۆرۆنا دەبنەوە!؟”.\nئایدار ئاماژە بە قسەکانی سەرۆکی هەرێم دەکات و دەڵێت، نێچیرڤان بارزانی بۆ پەکەکە دەڵێت مەسەلەیەک نییە چارەسەر بێت، بەڵام بۆ یەکێتی دەڵێت هیچ نییە چارەسەر نەبێت! دەشڵێت: ئەوە ماوەی ٤٠ ساڵە پەکەکە لەوێیە، با نێچیرڤان بارزانی لە سەر سوپای تورکیا قسە بکات، کە ٤٠ بنکەی سەربازی لەوێیە، سیخوڕی میت جرت و فرتیانە، ئەو هەڵوێستە، هەڵوێستکی ڕەواییکردنی هێرشەکانە.\nئاماژە بەوەش دەکات، کە بارزانی وەک ئەوەی کامپی مەخمور سەربازیی بێت ڕەوایەتی بەهێرشەکانی تورکیا دەدات، دەشپرسێت: چ زوو بیرتان کرد گەریلا چ ڕۆڵێکی بینی لە مەخمور و لە پاراستنی باشوردا؟ خۆتان نەچوون سەردانتان کردن؟\nپەکەکە بزوتنەوەیەکی مرۆڤایەتییە، تەنیا بزوتنەوەیەکی باکور، ڕۆژئاوا، باشور یان ڕۆژهەڵات نییە، لە کوێ پێویست بێت لەوێ دەبێت، بزوتنەوەیەکی پاراستنی گەلە، بە بانگەوازی گەل لەوێیە، لە کەرکوک، مەخمور، هەولێر، شەنگال شەڕی دژی داعش کرد، ئارێز عەبدوڵا ئەندامی ئەنجومەنی سەرکردایەتی یەکێتی خۆی “نابێ نان کوێر بین، ئێمە داوامان لێکردن کە بێن هاوکاری بکەن”، دیارە کە یەکێتیش ناڕەحەتە لەو هێز جوڵاندنەی پارتی، یەکێتی هەڵوێستی بە لێدوان نیشاندا لەبەرامبەر هێنانی ئەو هێزە، لەڕاستیدا ئەوەی کە پارتی دەیکات گوشاری تورکیایە بۆ سەر یەکیتیش، تورکیا لە دژی هەموو دەستکەوتێکە، هەروەها بزوتنەوەی گۆڕان ناڕەحەتە، چونکە دەزانن کە دانوستانیان لەگەڵ دەکات لە حکومەت، بەڵام پارتی خۆی بڕیار دەدات و بەپێی خۆی دەجوڵێتەوە، یەکێتی و گۆڕان دەزانن کە پیلانەکە تەنیا لەبەرامبەر پەکەکە نییە، بەلام تورکیا دەیەوێ ئەوان وەک ئامرازێک بەکاربێنیت، لە ناو خەڵکدا ناڕەزایی هەیە، پارتەکانی دیکەش ناڕەزاییان دەربڕی، ئەمە بەشێکی دیکەی قسەکانی زوبێر ئایدار ئەندامی کۆنسەی سەرۆکایەتی کەجەکەیە.\nلە بەردەوامییدا ئایدار وەها دەڵێت، کە ئەوان چاوەڕوانی ئەوە ناکەن یەکێتی لەم ڕووداوانەدا پشتیوانی پارتی بکات و ببێتە ئامرازی ئەوان، دەشڵێت: کاتێک نێچیرڤان بارزانی دەڵێت “مەسەلەیەک نیە کە چارەسەر نەکریت”، ئەوە بەهۆی هەڵوێستی یەكێتییەوەیە.\nزوبێر ئایدار باس لە هەوڵەکان بۆ نەهێشتنی ناکۆکییەکان دەکات و دەڵێت: کەنەکە هەوڵدەدات، دیارە کە کۆمیتەیەک هەیە کە دیالۆگ لەگەڵ لایەنەکان دەکات، دکتۆر مەحمود عوسمان کەوتووەتە نێوانەوە، هەوڵی ژمارەیەک لە ڕۆشنبیران لەئارادایە، ئەوەی کە مەسعود بارزانی پێشتر وتبوی “شەڕی برا کوژی ڕوونادات” بۆ ئێمە هێشتا لەجێی خۆیدایە، بزوتنەوەکەمان تا دوایی کراوەیە بۆ دیالۆگ، بەڵام شتێک ڕووبدات ئێمە بەرپرسیارنین، چاوەڕێ بووین نچیرڤان بارزانی لە جێی ئەوەی ڕەوایی بە هێرشیەکان تورکیا بدات، بڵێ دەکرێت کێشەکان بە برایەتی چارەسەربکەین، چاوەڕێ بووین بڵێ دیدار ئەنجام دەدەین و چارەسەری دەکەین، ئەگەر تا ئێستا شەڕ ڕووینەداوە ئەوە لە هەوڵ و لەبەرچاوگرتنی هەڤاڵانی ئیمە بووە و چاوەرێ دەکەین هێزەکانیتر هەمان هەڵوێستیان هەبێت، کێ شەڕی دەوێت؟ بێگومان هێزەکانی داگیرکەر شەڕیان دەیانەوێ!”.\nئایدار ئاماژەی بەو هەوڵانە کردووە و تیشکی خستووەتە سەر ئەوەی کە دوڵەتی تورک لە ٢٠٠٧ وە هەوڵی داگیرکردنی باشوری کوردستان دەدات، دەشڵێت: ئێستاش سیخوڕی ناردووە بۆ وەرتێ و ڕاستەوخۆ سەرپەرشتی ئەو داگیرکارییە دەکەن، مەسەلەی ئێمە ئەوەیە کە دەبێ کورد نەبنە ئامرازێک بۆ ئەو داگیرکارییە، کورد هاوکاری نەکات هیچ ئۆپەراسیۆنێک سەرکەوتوو نابێت، سیاسەتیان لە هەرێمەکە ئەوەیە کە کورد بە یەکدا بدەن و ئەوانیش هەرێمەکە داگیر بکەن.\nلە دواین هێرشی دەوڵەتی تورکدا بۆ سەر مەخمور سێ ژن’ی گەنج شەهیدبوون، لەسەر هەڵوێستەکان ئایدار وتی: حکومەتی عێراق ناڕەزایی ئەمجارەی لەبەرامبەر هێرشی کامپی مەخمور توندترە لە پێشوو، تورکیا لە لیبیا چ کارەیە؟ تورکیا لە سودان، قەتەر، سوریا چ کارەیە؟، سیاسەتێکی فراوانخوازییە، لە تورکیا ناکۆکی ناوخۆیی و قەیرانی ناخۆیی هەیە، لە هەموو جیهان لە بەرامبەر کۆرۆنا ڕێوشوێن دەگیریتە بەر، بەڵام خەڵکی تورکیا ناچارن بۆ قوتی خۆیان کار بکەن چونکە داهاتیان نییە، لە بەرئەوەی کە داهاتی وڵات هەمووی بۆ شەڕ خەرج دەکرێت.\nبە وتەی زوبێر ئایدار مەسەلە تەنها پەکەکە نییە، پرۆژەکەی تورکیا فراوانە، قۆناغی یەکەم پەکەکە، دواتر یەکێتییە، “ئێمە کار لەسەر ئەوە دەکەین کە شەڕ ڕوونەدات، بۆ ئەوەی مەترسییەکی وەها نەبێت خەڵک، کەسایەتی و حزبەکانیش کەوتونەتەخۆ، لە ڕوانگەی ئێمەوە هەوڵی بەنرخ و گرنگن”.\nئەم ئەندامەی کۆنسەی سەرۆکایەتی کەجەکە، وەها بەردەوامیی بە قسەکانی دەدات: ئێمە هەندێک هێڵی سوورمان هەیە و دەبێت هەشبێت، هێڵی سوورمان ئەوەیە کە دەبێت هیچ کەسێک نەبێتە هاوکار و نۆکەری دوژمن و داگیرکەر، ئەوە مەبەست لە هەموو کوردستان و هەموو جێیەکە، بەهەمان شێوە ئەگەر ئێمە لە دژی گەلی کورد هاوکاری هێزێکی داگیرکەرمان کرد، با هەموو گەلی کورد لە دژمان بکەوێتە جوڵەوە، کە هەرگیز ڕوونادات و تا ئێستاش لەبەرامبەر بە کورد لەگەڵ هیچ هێزێکی داگیرکەردا دەستمان تێکەڵ نەکردووە، ئێمە ناڵێین کە با دیدار لەگەڵ دەوڵەتی تورکیا نەکەن، ئێمە دەڵێین با هاوکارییان نەکەن و نۆکەراتیان بۆ نەکەن، هەموو پارتەکان بە تایبەتی یەکیتی، گۆڕان ، حزبەکانی رۆژهەڵات و ڕۆژئاوا دەبێت هەڵوێستیان هەبێت، لەوانەیە بەرژەوەندی جیا، بۆچونی جیا هەبێت لە نێوان کورد دا، کێشە هەرچییەک هەبێ، دەبێت بە پرەنسیپ مامەڵە بکەین و لەڕێی دانوستان و گفتوگۆ هەڵوێست هەبێت”.\nلە کۆتایی قسەکانیدا زوبێر ئایدار بە گرنگی دەزانێت، کە سەرەتا هەموو هێزەکان بگەڕێنەوە شوێنی خۆیان، پاشان بە دیالۆگ کێشەکان چارەسەر بکەن، دەشڵێت: دەوڵەتی تورک لەوانەیە کە نمایشی هێز بکات، بەڵام ئەو هێزەشی نییە لە ناوخۆ و دەرەوەشدا کێشەی هەیە.


بە وتەی شیکەرەوەیەک، فرۆشی مۆبایلەکانی Huawei لەمساڵدا پێشبینییەکان تێدەپەڕێنێت – کەی ئای تی ئێن\nساڵی پار هواوەی بۆ یەکەمجار لە مێژووی خۆیدا توانی زیاد لە ٢٠٠ ملیۆن مۆبایلی زیرەک بفرۆشێت و ئێجگار نزیکبوو لە بردنی پلەی دووەمی جیهان لە ئەپڵ، هەرچەندە لە چارەکەکانی دووەم و سێیەمی ساڵەکەدا پێش ئەپڵ کەوتەوە بەڵام بە کۆی ساڵەکە بە بڕێکی زۆر کەم لە دوایەوەبوو.\nپێمان نایە ٢٠١٩ و هەموو پێشبینییەکان بەو ئاڕاستەیەدابوون کە هواوەی بە ئاسانی ئەپڵ تێدەپەڕێنێت و فرۆشی ئەمساڵی دەگاتە ٢٥٠ ملیۆن، ئەوەبوو چارەکی یەکەمی ئەمساڵ تێپەڕی و بۆ یەکەمجار لە مێژوویدا هواوەی توانی لە چارەکی یەکەمی ساڵێکدا پێش ئەپڵ بکەوێتەوە، بەڵام دواتر و لە مانگی ٥ بە دواوە کێشە کەوتە نێوان هواوەی و حوکمەتی ئەمریکا و بەربەست هاتە بەردەم کۆمپانیا چینییەکە.\nئێستا دۆخەکە هێور بووەتەوە تا ڕاددەیەک و بەپێی وتەکانی شیکەرەوە Guo Minghao هواوەی نەک هەر دەگاتە ٢٥٠ ملیۆن وەک لە سەرەتای ساڵدا پێشبینی دەکرا، بەڵکوو ئەوەش تێدەپەرێنێت و دەگاتە ٢٦٠ ملیۆن مۆبایلی زیرەک!\nبەو ژمارە بەرزەش هواوەی دەچێتە کێبڕکێوە لەگەڵ سامسۆنگدا لەسەر لوتکەی بازاڕی مۆبایلە زیرەکەکان لە جیهاندا.\nتاگەکان Huawei مۆبایل هەواڵ


یه‌کگرتوویی لە ڕوانگه‌یه‌کی دیکەوە - Mehr News Agency\n5 berfanbarê 2017 - 08:10\nNews Code 14997\nشۆڕشی ئیسلامی ئەگەرچی لە جەوهەر و ناوەڕۆکی خۆیدا ئایدیالۆژیایەکی شیعی هەیە، بەڵام ئامانج و مەبەستێکی بەرز بۆ خۆی ڕەچاو کردووە و تەنانەت لە یاسای بنەڕەتیدا ڕاشکاوانە ئاماژەی پێدراوە شۆڕشێکی ئیسلامی، جیهانی و مرۆڤایەتییە.\nئاژانسی هەواڵی مێهر- یادداشت؛ دوکتۆر عەلی دارابی*؛ جێگری دەنگ و ڕەنگی ئێران بۆ کاروباری پارێزگاکان؛ بە بڵاوکردنەوەی یادداشتێک لە ژێر ناوی "وەحدەت (یەکێتی) لە گۆشەنیگایەکی دیکەوە" وێرای پیرۆزبایی بۆ لە دایکبوونی پێغەمبەری گەورەی ئیسلام (س‌خ) (لە ١٢ی مانگی رەبیعوئەوەڵی بە گوێرەی ڕیوایەتی ئەهلی سوننە لە ١٧ی هەمان مانگدا بە پێی ڕیوایەتی شیعە)ی بە تەواو موسڵمانانی هەر دوو مەزەبەکە، جەختی لە گرینگیی هاوڕیزی و یەکگرتوویی موسڵمانانی جیهان لە حەوتەی یەکێتیدا کردەوە و ئەو یەکێتییەی وەک چەقڵێک بۆ چاوی دوژمنانی ئۆمەی ئیسلامی لێک دایەوە.\nلە خوارەوە دەقی یادداشتەکەی دارابی دەخوێننەوە:\nهەر وەک ئاگادارن جیاوازیی [نێوان ڕیوایەتی سوننە و شیعە بۆ کاتی لە دایکبوونی پێغەمبەری ئیسلام (س‌خ)] تەنیا ٥ رۆژە: هەروەک زۆر کەس کە لە ناسنامەکانیاندا بەرواری لە دایکبوونیان ڕەقەمێکە و لە ڕاستیدا ئەو بەروارە بە گوێرەی دەستنووسی باوەکانیان لە گۆشە و پەراوێزی قورئان یان بەڵگەیەکی دیکە ڕەقەمێکی دیکە.\nمن خۆم لە ناسنامەکەمدا لە دایکبووی یەکەمی خاکەلێوەی ١٣٤٠ی هەتاوی، بەڵام ئەوی ڕاستە بەراوری لە دایکبوونم ٢٠ی گەڵاڕێژانی ۱۳۳۹یە. بە بێ ئەوەی مەبەستم بەراوەرد کردن بێت، ئەو نموونەیەم بە مەبەستی فام کردنی ئەوە جیاوازییە وەک پرسێکی سروشتی هێنایەوە.\nبەختەوەرانە ئەو جیاوازییە بە هۆشیاریی رێبەرانی شۆڕش و بەرپرسان و رێبەرانی فیکریی سوننە و شیعە لە ئێراندا بۆتە بنەمایەک بۆ یەکگرتوویی و هەموو ساڵێک بەو بۆنەوە ڕێوڕەسمگەلێکی تایبەتی بەڕێوەدەچێت.\nئەمڕۆ لە سەدەی ٢١ و سەرهەڵدانی تۆڕە کۆمەڵایەتییەکان وەک ئەوپەر میدیاگەلی سەردەم وێنا دەکرێن و هەروەها گۆڕانکاریی بەربڵاو لە بواری جیهانیدا، ئێمە پێویستمان بە ڕاڤەیەکی بەربڵاوتر لە بنەما ئایینی و فێقهییەکانی شۆڕشی ئیسلامین کە هەم کارایی سیستەمی دیموکراسی ئایینی لە سای ئیسلامدا بباتە قۆناغی پراتیگییەوە و هەمیش هەلی جیهانی بەرووی ئیسلامدا کراوەتر بکات و لە بەرامبەر ئیسلام توقێنەری، شیعه توقێنەری و ئێران تۆقێنەریی دوژمنانی شۆڕش، بەرەنگاربوونەوەیەکی کارامە و کاریگەر ئاراستە بکات.\nئێمە لە وڵاتێکدا دەژین کە خاوەن فرەچەشنیی ئیتنیکی و کەمینەگەلی ئایینی و مەزهەبین و چەندین سەدەیە کە پێکەوە لە ژێر نسێی ئێراندا ژیانێکی ئاشتیخوازانەیان بووە. ئەم وڵات رێگەی نەداوە کە بەستێن بۆ ناکۆکییەکان لە پەراوێزدا هەبێت و دەکرێت زۆربەی پرسە هاوپەیوەندەکان بە ئەتنیکەکان و کەمینەگەلی ئایینی و مەزهەبی بە هەوڵی بە کۆمەڵ، گفتوگۆ و دانوستان چارەسەر بکرێت و پێویستێک بە خۆپیشاندان، ناڕەزایەتی و هەوڵی لەو شێوەیە نەبێت.\nئێمە دەبێ بە میکانیزمگەلی عەقڵانی، بۆ چارەسەریی پرسی فەرهەنگ و کۆمەڵایەتی لە بەستێنی فەرهەنگ و کۆمەڵگادا بگەڕێین، نە ئەوەی کە ئەو جۆرە پرسانە ببەینە بواری ئەمنی و ئاسایشەوە و ئەوکات بە کەرەسە و شێوەگەلی سەخت و دژوار و بە بێ ئەوەی ئاور لە وەڵامی لۆژیکی و بەڵگەمەند بە پێدوایستی و داواکارییەکان بدەینەوە، بە سەرکوتکردن یان بە شێوەگەلی ناعەقڵانی بەرەوڕووی ببینەوە.\nئەوە لە کاتێکدایە کە هەموو دەزانین ئەوە شێوەگەلە دەرمانێکی کورتەمەودایە و تێچووەکانی وڵاتداری دەباتە سەرێ. ئەمڕۆکە ئێمە پێویستمان بە پێداچوونەوەی دووبارە بە بنەماگەل و پرێنسیپە هاوبەشەکانی یەکێتی موسڵمانانە.\nخودای تاقانە، کابە و قیبلەی تاقانە، ئیمان و بڕوا بە دوایین پێغەمبەری حەزەرتی محەمەد (س‌خ)، ئایینی ئیسلام وەک دوا ئایینی خودایی و موعجیزەی قورئانی کەریم وەک دوا پەرتووکی ئاسمانی لە پەنای کەرامەت و مەزنایەتی مرۆیی، ئاشتی و خۆشەویستی، هاوچەشن ویستی، هەرەوەزی، بەرەنگاربوونەوەی دوژمنان و ڕاهاتن لە گەڵ هاوڕێیان، هەر هەموویان لە ئیسلامی سەرانسەر ڕەحمەت و میهرەبانیدا بەدی دەکرێت. بەڵام بۆچی ناکۆکیی موسڵمانان بەوڕادەیە زۆرە کە ئیسلامی ساختەیی و ئەمریکایی رۆژێک لە قەوارەی "ئیسلامی تاڵەبانی"، رۆژێک بە ناوی "ئیسلامی وەهابی" و رۆژێکی دیکە لە قەوارەی "ئیسلامی داعشی" بۆتە هۆی ترس و تۆقانی خەڵکی جیهان و ڕواڵەتێکی دزێو و پڕزەبروزەنگ و نامرۆڤانەیان لە ئیسلام و موسڵمانان یان ئۆمەی پێغەمبەری ڕەحمەتی جیهانیان ئاراستە کردووە؟\nلێرەدایە کە ڕۆڵی بلیمەتان، مەرجەعە ئایینییەکان، فەقێهان، موفتیان و زانایانی ئایینی لە شیعه و سوننەدا دژوار و سەخڵەتتر دەبێت. هەر وەک زانایەکی گەورەی ئایینی وەک ئایەتوڵڵا سیستانی لەو پێناوەدا هەنگاویان ناوە و لە پەیامەکەی خۆیاندا فەرموویانە: "گوتاری ئێمە پشت‌ئەستوورە بە بانگەشە بۆ یەکێتی و من گەلی جار وتوومە و دەیڵێمەوە کە مەڵێن برایانی سوننەمان، بەڵکوو پێیان بڵێن ڕۆح و گیانی ئێمە".\nنزیکایەتی نێوان مەزهەبەکان و گەشەی ڕیزنان و خۆشەویستیی بەرامبەری موسڵمانان دەبێ ببێتە چەقڵێک بۆ چاوی دوژمنانی ئۆمەی پێغەمبەری ڕەحمەت و خۆشەویستی (س‌خ). کۆماری ئیسلامی ئێران بە تەواو مانا خاوەن تایبەتمەندیگەلی یەکێتی هێنەرانەیە.\n* دوکتۆر عەلی دارابی جێگری دەنگ و ڕەنگی ئێران بۆ کاروباری پارێزگاکان


مستەفا قایتەوەنی: پێشنیارێ بۆ حکومەت. – WTARIKURD\nلەم بارودۆخە سەخت و دژوارەی ئێستای کوردستان هەندێک خەڵک تەنها خەریکی قسەو قسەڵۆکن بابەتەکەش لە ڕەخنەگرتن دەرچووەو بوەتە تانەو تەشەر ئەگەر خودی سەرۆک وەزیرانیش بێتە سەرخەت بەهەر کاکێ لەو کاکانە بڵێ ئەرێ من نوسین و بابەتەکەی جەنابتانم بینی فەرموو ئەوە ڕای تۆ وەردەگرم پێشنیارت چیە بۆ چاککردنی ئەم دۆخە؟…\nدڵنیام نەک پێشنیاریان نیە بەڵکو بەشێ لەوانە بڕیاڕی پێشوەختەیان داوە دژی هەموو شتێ بن کە ئەم حکومەتە بیکات بەپۆزەتیڤ و نێگەتیڤەوە ، باشە کەبڕیاڕە ئەو خەڵکە ئەوە دوابڕیاڕو جۆری بیرکردنەوەیان بێ ئەگەر بە نۆرەش بێت کاتی ئەوە هاتووە خەڵکی تریش شتێ بڵێ!.\nپێشنیار دەکەم لایەنە پەیوەندی دارەکانی حکومەت لەجیاتی قەدەغەی هاتوچۆی سەرتاسەری و بەر تەسککردنەوەی ژیانی خەڵک و بەزۆر دانانی خەڵک لەماڵەکانیاندا، لەبری ئەوە حکومەت داوا لەڕێکخراو و ناوەندە خێرخوازیە مرۆیەکان و خەڵکی خێرخوازو خاوەن سەرمایەکانی ناو هەرێم و دەرەوەی هەرێم بکات و هانیان بدات هەر لایەک بەپێی توانا دارایەکانی خۆیان هەڵمەتێکی بەرفراوانی نیشتیمانی دەست پێ بکەن بۆ دابین کردنی دەستەوانەو ماسک و دەمامک بۆ خەڵک بۆ پابەند کردنیان بە ڕێنمایە تەندروستیەکان ، هەروەها بڵاو کردنەوەی ڕۆشنبیری گشتی لە میدیاکانی بینراو و بیستراو و هۆیەکانی تری سۆشیال میدیا بۆ خۆ پارێزی و پابەندی تاک بە گرتنە بەری ئەو خۆ پارێزیەیی دوو مەتر لە نێوان هەر دوو کەس و گروپێکدا هەبێ کە مامەڵە لەگەڵ یەک دەکەن تاڕادەیەکی باش بەم هەنگاوە ڕێگا دەگیرێ لەگواستنەوەی ڤایرۆسی کرۆنا.\nگردبونەوەو بۆنە کۆمەڵایەتی یەکان هێشتا لێرەو لەوێ هەرماون و بەریەک کەوتنی بەکۆمەڵ ماوەو ڕۆژانەش لە سۆشیال میدیادا ئاهەنگی هاوسەرگیری و شای و لۆغان و سەیران و گەڕان و تەنانەت پرسەش دەبینین!.\nجێی خۆیەتی توند و تۆڵ تر لەمەی ئێستا دەزگاو دامەزراوەکانی حکومەت وەک فەرمانێکی جێبەجێ کار ئەو هەنگاوانەی خۆ پارێزی جێ بەجێ بکەن، حکومەتیش بۆ هەندێ مامەڵە جێی خۆیەتی و پێویستیشە وا بکات ئەگەر بۆ کاتیش بێ بەسیستەمی دابەشکاری بەناوچە و پیت و تاک و جوت مامەڵەی ئۆتۆمبێل، پاسەپۆرت، خانوو بەرەو،ئاو ،کارەبا، ئەو مامەڵانەی هاوڵاتیان ڕای بکات یان زۆر ئاسانە هەندێک مامەڵە بکرێ بە خزمەتگوزاری ئۆنڵاین ، بەم شێوازە ئەگەر نەتوانرێ تەواویش ڕێگە لەبڵاوبونەوەی ئەو ڤایرۆسە بگیرێت بەلای کەم دەتوانرێ تاڕادەیەک ڕێگە بگیرێت لەبەریەک کەوتنی بەکۆمەڵ و بڵاو بونەوەی ئەو ڤایرۆسە، یان بەلای کەم خێرایەکەی کەم بکرێتەوە.\nهەرچەندە لێرەو لەوێ هەندێ ڕێکخراو ئەو کارەیان کردووە کە جێگای دەست خۆشی و پاڵپشتی کردنە بەڵام بە شێوەیەکی بەربڵاو وگشتگیر ئەوە نەکراوەو نەتوانراوە ئەو جۆرە هۆشیاریە بگات بە خەڵک تاکو هۆشیاری تاک بۆ خۆ پارێزی جێگای بڕیاڕی قەدەغەی هاتوچۆ بگرێتەوە.\nبەهیوام کوردستان پارێزراو بێ وهەمووان بەئەرکی سەرشانمان هەڵسین وئەم بابەتە وەک مەترسیەکی ڕاستی سەیر بکەین بۆ سەر ژیانی ئازیزانمان، بەریتانیا و ئەوروپا و ئەمەریکاو وڵاتانی تری پێشکەوتوی جیهان ئەگەرچی بە زیانێکی گەورەی مرۆی و دارای خەریکە ئەو قۆناغەتێ دەپەڕێنن بەڵام هاوڵاتیەکانیان پابەندی ڕێنمای و خۆ پارێزی تاکن بۆیە ئاسان تر خەریکە زاڵ دەبن بەسەر ڤایرۆسی کرۆنادا.\nخالید مەجید فەرەج: دەوڵەتی یاسا.


هۆشداری دراوەتە یاریدەدەرەكانی\nرۆژنامەی تێلیگرافی بەریتانی بڵاویكردەوە، دۆناڵد ترەمپی سەرۆكی ئەمەریكا شەوی پێنجشەممەی بە تەنهایی بە دیار تەلەفزیۆنەوە بەسەربردووە پاش ئەوەی یاریدەدەرەكانی لێی دووركەوتوونەتەوە لەترسی دادگاییكردنیان بەتۆمەتی هاندانی بشێوی و تۆڕە كۆمەڵایەتییەكانیش هەژمارەكەیان هەڵپەساردووە.\nڕۆژنامەكە لە ڕاپۆرتێكدا كە "ناس كورد" بەدواداچوونی بۆ كردووە (9 كانونی دووەمی 2021) شەوی پێنجشەممەی بە "درێژ" و "تەنها" بۆ ترەمپ ناو بردووە بەتایبەت كە تویتەر و فەیسبوك هەژمارەكانی سەرۆكی وڵاتە یەكگرتووەكانیان هەڵپەساردووە و دەرفەتی پەیوەندیكردنی بەجیهانی دەرەوە نەماوە، جگە لەوەش یاریدەدەرەكانی خۆیان بەدوورگرتووە لە پێشكەشكردنی راوێژ پێی لەترسی ئەوەی نەبادا دواتر بە یاسای هاندانی بشێوی لەلایەن كۆنگرێسەوە لێپێچینەوەیان لەگەڵدا بكرێت.\nبەگوێرەی تێلیگراف، ترەمپ بەتەنها جێهێڵراوە بۆ تەماشاكردنی تەلەفزیۆن و بەچاوی خۆی دیویەتی میراتەكەی لەبەریەك هەڵدەوەشێت و تەنانەت چانسی گەڕانەوەشی بۆ كۆشكی سپی لە 2024 دەسووتێت.\nزیاتر بخوێنەوە: کچە شۆخەکەی کۆشکی سپی لە ترەمپ هەڵدێت\nرۆژنامە بەریتانییەكە ئەوەشی ئاشكرا كردووە، سەرەتا ترەمپ دڵخۆش بووە بە گردبوونەوەی لایەنگرانی لەبەردەم كۆنگرێس لەسەر بانگهێشتی ئەو، لەوكاتەشدا مەزاجێكی شەڕەنگێزانەی هەبووە، كاتێكیش لایەنگرانی پەلاماری كۆنگرێسیان داوە و توندوتیژی دروستبووە هیچ كەس نەیتوانیوە قسەی لەگەڵدا بكات.\nسەرچاوەكان ئەوە ئاشكرا دەكەن، پاش هەڵكوتانە سەر كۆنگرێس، یاریدەدەرانی ترەمپ ترسیان لێ نیشتووە و لێی پاڕاونەتەوە گاردی نیشتمانی ڕەوانە بكات بۆ كۆنتڕۆڵكردنی دۆخەكە وەك چۆن لە خۆپیشاندانی ڕەشپێستەكاندا كردی لەهاوینی رابردوو، بەڵام ترەمپ بۆ ماوەیەك بەرگریی كردووە، ئەمەش یاریدەدەرەكانی زیاتر بێهیوا كردووە.\nیاریدەدەرەكانی ترەمپ هەوڵیانداوە تۆمارێك بڵاوبكاتەوە هانی لایەنگرانی بدات بكشێنەوە و ئەمەشیان بەتاقە دەرچە زانیوە بۆ هێوركردنەوە، بەڵام ترەمپ تا 24 كاتژمێر رازی نەبووە ئەوە بكات.\nرۆژنامە بەریتانییەكە ئەوەشی ئاشكراكردووە پارێزەرێك هۆشداری داوەتە یاریدەدەرەكانی ترەمپ كە راوێژی پێشكەش نەكەن بۆ ئەوەی دواتر بەتۆمەتی خیانەت و ئاژاوەگێڕی دادگایی نەكرێن، بەدوای ئەمەشدا شەپۆلێك دەستلەكاركێشانەوە لە كۆشكی سپی دەستی پێكردووە كە ئەمەش هێندەیتر ترەمپی تاك كردووەتەوە.\nواشنتۆن پۆستی ئەمەریكی لە راپۆرتێكدا كە "ناس كورد" بەدواداچوونی بۆكردووە (8 كانونی دووەمی 2021) نهێنییەكانی شەوی هەڵكوتانە سەر كۆنگرێسی ئەمەریكای لەناو كۆشكی سپییەوە بڵاوكردەوە.\nرۆژنامەكە ئەوەی ئاشكرا كردووە ترەمپ ماوەیەكی زۆر بەرگری لە لایەنگرانی كردووە و باسی لەوەكردووە بەئاشتی ناڕەزاییان دەربڕیوە، ئەمەش نزیكەكانی ترەمپی بێزار كردووە تا دواجار و پاش 24 كاتژمێر ترەمپ ناچاربوو لەسەر رووداوی هەڵكوتانە سەر كۆنگرێس بێتە دەنگ و ئیدانەی ئەم رووداوە بكات و گقتی سزادانی ئەنجامدەرانی بدات كە چوار كوژراو و 50 بریندار و زیانێكی گەورەی لێ كەوتەوە لەسەر ناوبانگی ئەمەریكا.\nدۆناڵد ترەمپ وادەی ئەنجامدانی خۆپیشاندانێکی گەورەی ڕاگەیاند\n2021.01.02 - 09:01


کوردایەیتی …. بەشی چوارەم ….. جیهاد محەمەد : چاوی گەل\nکوردایەیتی …. بەشی چوارەم ….. جیهاد محەمەد\nنوسەر : chawigal لەبەرواری : مارس - 8 - 2018


07 March 2021 17:59\nپەیامی کورد ... بۆمبهاوێژگەلی B-52H فڕین گەلێکی ستراتیژی یان لە نزیک سنووری ئێران ئەنجام دا .\nلە نێوان ئاڵۆزی و کێشەکانی واشینتۆن و تاران ، دوو بۆمبهاوێژی ستراتیژیکی B-52H کە توانایی هەلگرتنی بۆمبی ئەتۆمی هەیە ، فڕینێکی بێڕاوەستانیان لە ویلایەتەیەکگرتووەکان ەوە بۆ ڕۆژهەڵاتی ناوین و بۆ نزیکی سنوورەکانی ئێران ئەنجام دا و دواتر گەڕانەوە .\nبە پێی ڕاپۆرتێک ، چاودێرانی ئاسمانی ئەمریکی و بەریتانیایی لە تۆڕە کۆمەڵایەتییەکان ڕاپۆرت یان داوە کە دوو بۆمبهاوێژی ستراتیژیکی B-52H کە توانای هەڵگرتنی بۆمبی ئەتۆمی هەیە ئەمڕۆ یەکشەممە فڕێنێکی بێ ڕاوەستانی لە ویلایەتەیەکگرتووەکان ەوە بۆ ڕۆژهەڵاتی ناوین و بۆ نزیکی سنوورەکانی ئێران ئەنجام دا و دواتر گەڕانەوە .\nڕاپۆرت دراوە کە ئەم کارە بە ڕوونی و ئاشکرا نیشاندەری نەمایشی هێز لە ناوچەی کەنداوی فارس بووە . ئەمە هەفتەمین فڕینی بۆمب هاوێژگەلی ئەمریکییە لە نزیک سنوورەکانی ئێران لە چوار مانگی ڕابردوودا .\nبە پێی زانیاریگەلی بە دەست هاتوو دوو فڕۆکەی بۆمب هاوێژی ستراتیژیکی B-52H لە بنکەی ئاسمانی منیووت " داکووتای باکوور " ەوە فڕینێکیان بە سەر زەریای ئەتڵەس ەوە ئەنجام داوە و بە تێپەڕبوون لە جبل الطارق دەریای مەدیتەرانە ، ئیسرائیل ، ئۆردۆن ، عەرەبستانی سەعوودی لە کەنداوی فارس و نزیک سنوورەکانی باشووری ئێران خەریکی گەشت لێدان بووە و دواتر گەڕاوەتەوە .\nئەم فڕینە دوور وودرێژە ی هاتن و گەڕانەوە ی دوو بۆمبهاوێژ لە ڕیگای زەریای ئەتڵەسییەوە بۆ ڕۆژهەلاتی ناوەراست ، لە لایەن فڕۆکەگەلی سووتەمەنی گەیانی KC-135R و KC-10A ی ئەمریکییەوە پشتیوانی کراوە و لە ماوەی فڕینی بە سەر بەرزاییەکانی ڕۆژهەڵاتی ناوەڕاستەوە فڕۆکەگەلی ئێف - ١٦ ئەوانیان هاوڕایەتی کردووە .\nKC-135R و KC-10A


راپەڕینی رانیە،دەستپیکی یەكێتیی نەتەوەیی – Knwe.org\nسەرەکی » وتار » كاوسێن بابه‌كر » راپەڕینی رانیە،دەستپیکی یەكێتیی نەتەوەیی\nراپەڕینی رانیە،دەستپیکی یەكێتیی نەتەوەیی\nرەنگە، كەم نەتەوە هەبن وەك كورد بەر نەفرەتی ژیۆپۆلەتیك كەوتبن كە فاكتەرێكی هەرە گرنگ بووە بۆ شكستی شۆڕشەكانی كورد و بەردەوامیی ژێردەستەیی و داگیركاری.\nقەدەری كورد ژێردەستەیی و شەتەكدرانی بە دەوڵەتانی دراوسێوە بەدرێژایی مێژوو وای لێكردووە، هەستی نەتەوایەتی درەنگ وەخەبەربێت.\nبەتایبەتی لەساڵی 1514 ی زاینی كە كۆتایی بەشەڕە درێژەكانی نێوان سەفەوییەكان و عوسمانییەكان هات و هەمووشی لەسەر ورگی كورد بەڕێوە دەچوو، دوای كاولكارییو كوشتارێكی زۆریش لە كوردستان بێ ئەوەی بچووكترین سوودی سەركەوتنەكانی هیچكامیان بۆ كورد سوودی هەبێت.\nلەو ساڵەدا كوردستان كە پێشتریش لەژێر هەژموون و دەسەڵاتی سەفەوی لە خۆرهەڵات و عوسمانی لەخۆرئاوادابوو، ئیدی بەكردەوە كوردستان بەفەرمی دابەشكرا. تادواتر دوای رووخانی دەوڵەتە نەخۆشەكەی عوسمانی چەند پارچەی تریشی لێ كرایەوە، باشووری كوردستان بە عیراقی عەرەبی و رۆژئاوای كوردستان بە سوریاوە لكێنرا دوای جەنگی جیهانی یەكەم.\nلێرەدا نامەوێ مێژوو بگێڕمەوە، هەر هێندە ئەو وەبیرهێنانەوەیە پێویست بوو بۆئەوەی لەقەدەری ناهەموواری كورد باشتر تێبگەین كە دابەشكرانی كوردستان بەسەر چوار دەوڵەتدا و نەبوونی دەروازەیەك بۆ دونیای دەرەوە، چ خاكی یان ئاوی و بەستنەوەی بە وڵاتان جگە لە وڵاتە داگیركەرەكان، چ نەفرەتێكی مێژووییە و چ قەدەرێكی تاریكە. كە ئەوەش یەكێك لە فاكتەرە گرنگەكانی شكستی شۆڕشەكان و دروستبوونی دەوڵەتی كوردیی بووە.\nدیارە وێڕای دواكەوتوویی ئابوورییو رووناكبیریی. كۆمەڵێك فاكتەری تر كە ئەوانیش هەم فاكتەر و هەم بەرئەنجامی داگیركاریی و نەبوونی دەوڵەتن، چونكە دەوڵەت، فاكتەرێكی بەهێزی بەرزكردنەوەی هەستی نەتەوایەتییە، بزووتنەوەی ناسیونالیستی گەشە پێدەدا هۆكارو بەرئەنجامی یەكترین لەگەڵا دروستبوونی دەوڵەتی نەتەوەدا.\nنەبوونی هەستی نەتەوایەتی كە زەرورەتی بزووتنەوەیەكی ناسیونالیستییە وایكردووە هەموو شۆڕشەكان لە گرفتی نەبوونی یەكێتی و نەبوونی بەرنامەیەكی رۆشنی نەتەوایەتی و لەدواجاردا خنكان لە پەرتەوازەیی و كێشەی گروپە عەشایەری و دەستەگەرییەكاندا، شۆڕش و بزووتنەوەكانی لەنیوەی رێدا شكست پێهێناوە. بۆیە جوغزی ئیمارەت و شۆڕشەكان لە سنووری دین و عەشیرەت و بنەماڵە تێنەپەڕیووە، ئەگەر هەستێكیش هەبووبێ‌ت لە شۆڕشی شێخ عوبەیدوڵڵاو سمایل خان، نەگەیشتۆتە رادەی خەونێكی گشتیی یەكگرتوو، تا لە شۆڕشی ئەیلول و كۆماری مەهاباددا ئەو هەستە گەشاوەتەوە، بەڵام هێشتا بزووتنەوەیەكی ناسیونالیستی تۆكمە نەبووە كە خەونی هەمووان تاكە خەونی رزگاریی نەتەوە و دروستكردنی دەوڵەتی نەتەوە بێت. ئەم هەستی نەتەوەییە لە شۆڕشی نوێدا زیاتر گەشەی كردوو خەونەكە گەورەتر بوو، بەڵام هێشتا لەگرفتی دەستەگەریی و حزبگەریی رزگاری نەبووە.\nبۆ سەربەخۆیی و ئازادیی جگە لە یەكێتییەكی پتەوی سەرجەم چین و توێژەكان و سەرجەم باوەڕ و حزبە سیاسییەكان رێگایەكی تر نییە.\nزەمەن كاریگەرییەكی قووڵی دانا لەسەر رەنگڕشتنی هەلومەرجی سیاسیی، كۆمەڵایەتی، كەلتووریی پارچەكان، هەربۆیەش هەر پارچەیە، سنووری جووڵانەوە و خەباتی سیاسی خۆی دیاریكرد، باشووری كوردستان دوای شۆڕشە یەك لەدوای یەكەكان، شۆڕشی نوێ لەسەر دەستی ی. ن. ك و كۆمەڵێك پارت و بزووتنەوەی تر دوای شكستی شۆڕشی ئەیلول هەڵگیرساو بەپێی هەلومەرجە سیاسییەكان شۆڕش لەبەرزو نزمیدا بوو تاكو ساڵی 1988 كە ئەنفال و راگواستنی شارو دێهاتەكانی كوردستان لەسەر دەستی رژێمی گۆڕبەگۆڕی بەعس، فەزای خەباتی سیاسی و چەكداریی تابێت سنوورداركردەوە، یەكێتی بڕیاری دروستكردنی مەفرەزەی پارتیزانی داو دەیان تێكۆشەر لە كونە ئەشكەوت و دۆڵەكاندا، خۆیان قایمكرد، بەهیوای جۆشدانی خەباتی شارەكان و راپەڕینێكی گەورەی جەماوەریی. هەرچەند گەلی كوردستان زۆر تەنگی پێ هەڵچنرابوو، زوڵم و زۆری رژێم هەناسەی لە كۆمەڵانی خەڵك بڕیبوو، بەڵام ئومێدی سەركەوتن وەك ئاگری نەورۆز لەدڵی كۆمەڵانی خەڵكدا كڵپەی دەدا و هەڤاڵانی رێكخستنیش كە خۆیان لەشانەكانی شاڵاوو بروسكدا رێكخستبوو، ئەو ئاگرەیان زیاتر جۆشدەدا.\nداگیركردنی كوێت لەلایەن رژێمەوە و تێوەگلانی سەدامی دیكتاتۆر لە تەڵەی جەنگێكی نێودەوڵەتییەوە، هێندەی تر بڵێسەی ئاگری ئەو ئومێدەی بەرزكردەوە. ئیتر راپەڕین بوو بە كارێكی بێ ئەملاو ئەولا. سەركردەكانی شۆڕش دەستیانكرد بە پەیوەندی گرتن بە سەرۆك جاشەكان و لێپرسراوە سەربازییەكانی رژێمەوە، ئەوانەی هێشتا لە زەلكاوی تاواندا نقوم نەببوون، خەونی ئازادیی گەورەتر و ئاسۆكانی سەركەوتن روونتر دەبوون، ئیدی رۆژی لەسەنگی مەحەكدانی كورد بوونی هەرتاكێك هاتبوو، ئیدی رۆژی لێپێچینەوەی خود بوو بۆ وازهێنان لە خۆپەرستی و رازیبوون بە دیلێتی، ئیدی، رۆژی سەلماندنی هەبوونی هەستی نەتەوایەتی بوو كە ئەویش پێش مەرجەكانی وازهێنانی بوو لەهەر ئینتمایەك لە هەستی نەتەوایەتی كەمبكاتەوە و پێداگرتن بوو لەسەر خۆڕێكخستنێكی جیاواز، خۆڕێكخستنێك ئامانجی رزگاریی نیشتمان و پێكهێنانی دەوڵەتێكی كوردی بوو، بەچاوپۆشین لەهەر باوەڕێكی سیاسی و حزبی و ئایینی و عەشیرەتی.\nلێرەدا پێویستە ئاماژە بەهەموو ئەو دەنگ و رەنگ و پێكهاتانە بدەین كە رۆڵیان گێڕا لەگەرم داهێنانی هەست و سۆزی نەتەوایەتی و ئازادیخوازی، لەوانە دەنگی گەلی كوردستان رۆڵی دیارو ئاشكرای هەبوو هەنگاو بەهەنگاو هەناسە بەهەناسە گوللە بەگوللە، هاوار بەهاوار لەگەڵا راپەڕیواندا دونیای خرۆشاندبوو. لەگەڵا یەكەم ریزە گوللەی شەهید علی نەبی هەزاران كەس لەژن و منداڵا و پیاوی وەتەنگهاتووی شاری رانیە رژانە سەر كۆڵان و شەقامەكان و حاجی ئاوا و چوار قووڕنەو… ئیدی سەرجەم شارەكانی ترو ئۆردوگا زۆرەملێكانی تر بەدوایدا هاتن، دەهۆڵا و زوڕنای گۆرانیبێژە میللیەكانی رانیە و شیعرە ئاگرینەكانی شێواو خرۆشانی خەڵكی وا جۆشدەدا كەس مەرگی لەبیرنەبوو.\nئەوانەی تا ئەوچركەیە، ژیان و مەرگی خەڵكی كوردستانیان لەدەستدا بوو، هەزاران جار مەرگیان بە ئاوات دەخواست. ئەو یەكێتییەی لە ئەنجامی چەوساندنەوەی هاوبەش دروست بوو، دەبوو سەربكەوێت. ئیرادەی بەكۆمەڵا و خەونی گەورەی هاوبەش، راپەڕینیان سەرخست، بەڵا راپەڕین لەگەڵا ئازادی و رزگاریی ئومێدی رەخسینی هەستی نەتەوە بوونی لەگەڵا خۆیدا هێنا، هەرئەوەش بەردی بناغەی دەوڵەتی كوردی دادەنێت.\nهەرچەند ئامانجەكانی راپەڕین زۆر گەورەتر و فراوانتر بوون لەوەی تائێستا بەدەستهاتوون، بەڵام سنووری هەڕەشەكانی تواندنەوە و لەناوچوونمان بڕیووە، بەرەو بەهێزبوونی ئیرادەی نەتەوەیی و حكومەتی خۆماڵی دەڕۆین و وردە وردە ئەزموونی خۆبەڕێوەبردن دەكەین، نەك هەرئەوە، ئێستا كورد دیموكراسیترین ئاراستەی سیاسییە لە عیراقداو خاڵی پێكەوە گرێدانی ئاراستە دیموكرات و نیشتمانییەكانە بەرەو دروستكردنی عیراقێكی دیموكرات و فیدراڵا.\nپێویستە یادی راپەڕین، جۆشی خواست و خەونەكان بدات بۆ پێداگرتن لەسەر خزمەتگوزاریی زیاترو خەبات بۆ ناوچە دابڕێنراوەكان، هیچ شتێك لەو هەنگاوانەمان ساردنەكاتەوە.\nخەباتی دووەمیشمان دژی گەندەڵی و هەلپەرستی بێت بە پڕۆژە و بەرنامەی جوان و لەقاودانی گەندەڵكاران درێژە پێبدەین. بەخوێنی شەهیدە سەربەرزەكانیش، راپەڕین تاجی سەركەوتنەكانی خستە سەری كوردستان، بۆیە هەرچەند خزمەت بە بنەماڵەی شەهیدان بكرێ‌ت، هێشتا قەرەبووی ئەو گیانە سپیانە ناكرێتەوە.\nزیندووبێ یادی ئەو نەمرانە و بەردەوام بێت گیانی راپەڕین بۆ بەدیهێنانی خەونی لەمێژینەی كوردستانیان كە درەنگ یان زوو لە دەوڵەتێكی كوردییدا بەرجەستە دەبێت.